open-index/open-wikipedia-markdown huggingface dataset:
അനംഗരംഗം

കാമസൂത്രത്തിന്റെ വ്യാഖ്യാനമെന്നതായി കണക്കാക്കപ്പെടുന്ന ഒരു ദാമ്പത്യകലാ പുസ്തകമാണ് **അനംഗരംഗം**. 16-ആം ശതകത്തിൽ ജീവിച്ചിരുന്ന കല്യാണമല്ലൻ എന്ന രചയിതാവിന്റേതായാണ് ഇത് കണക്കാക്കപ്പെടുന്നത്. ലോദി വംശത്തിലെ അഹമ്മദ്‌ ഖാൻ ലോദിയുടെ പുത്രനായ ലാദ് ഖാന്റെ അംഗീകാരത്തിലേക്കായി എഴുതപ്പെട്ടതാണിതെന്നാണ് ആദ്യ പണ്ഡിത മതം. പിന്നീടുവന്ന വ്യാഖ്യാതാക്കൾ പക്ഷേ, ഭാര്യാ-ഭർതൃ ബന്ധത്തിന്റെ കെട്ടുറപ്പ് സൂക്ഷിക്കാനായാണ് ഇതെഴുതിയതെന്നു കരുതുന്നു.

## തർജ്ജമ
1885-ൽ റിച്ചാർഡ് ഫ്രാൻസിസ് ബർട്ടൻ ആംഗലേയത്തിലേക്ക് തർജ്ജമ ചെയ്തു. ഈ കൃതി മലയാളത്തിലേക്ക് ഇതേപേരിൽ ആർ. നാരായണപണിക്കർ വ്യാഖ്യാനം ചെയ്തിട്ടുണ്ട്.

## ഉള്ളടക്കം
ഏക പത്നീവൃതത്തെ സമർത്ഥിക്കുന്ന കൃതിയിൽ ഒരേ പത്നിയെ തന്നെ സ്നേഹിച്ചുകൊണ്ട് 32 വിവിധ സ്ത്രീകളുടെ കൂടെ ദാമ്പത്യം അനുഷ്ഠിച്ചാലെന്ന പോലെയുള്ള അനുഭവം സിദ്ധമാക്കാനുള്ള പ്രയത്നത്തെ വിവരിക്കുന്നു. ഇതുവഴി ഭാര്യാ ഭർത്താക്കന്മാർ തമ്മിലുണ്ടാകുന്ന അകല്ചയെ ഇല്ലാതാക്കാനും, സ്നേഹം വർദ്ധിപ്പിക്കാനും കൃതി സഹായിക്കുന്നതായി പറയപ്പെടുന്നു. സ്ത്രീ-പുരുഷന്മാരുടെ വർഗ്ഗികരണത്തെപ്പറ്റി പറഞ്ഞുകൊണ്ടു തുടങ്ങുന്ന കൃതിയിൽ പലവിധ സംഭോഗ രീതികൾക്കു പുറമേ അനവധി രതിപൂർവ്വ ലീലകളെപ്പറ്റിയും അന്യോന്യ ആകർഷണരീതികളെപ്പറ്റിയും പരാമർശിക്കുന്നു. അവസാനത്തിൽ ആകർഷണത്തിനും വാജീകരണത്തിനും ഉപയോഗിക്കാൻ നിർദ്ദേശിക്കുന്ന ചില ഔഷധപ്രയോഗങ്ങളെ കുറിച്ചും പ്രതിപാദിക്കുന്നു.

### അദ്ധ്യായങ്ങൾ
* പ്രഥമസ്ഥലം - സ്ത്രീലക്ഷണം
* ദ്വിതീയ സ്ഥലം (ചന്ദ്രകല)
* തൃതീയസ്ഥലം - ശശമൃഗാദിഭേദം
* ചതുർത്ഥസ്ഥലം - സാമാന്യധർമ്മം
* പഞ്ചസ്ഥലം - ദേശനിയമങ്ങൾ 
* ഷഷ്ഠസ്ഥലം - വിവാഹാദ്യുദ്ദേശം 
* സപ്തമസ്ഥലം (ബാഹ്യസംഭോഗവിധാനം)
* അഷ്ടമസ്ഥലം - സുരതഭേദങ്ങൾ
* നവമസ്ഥലം 
* ദശമസ്ഥലം (വശീകരണാദികം)

## അവലംബം

## പുറം കണ്ണികൾ

* റിച്ചാർഡ് ബർട്ടന്റെ ഇംഗ്ലീഷ് തർജ്ജമ
** ഗൂഗിൾ ബുക്സിൽ 
* അനംഗരംഗം - സവ്യാഖ്യാനം, ആർക്കൈവ്.ഓർഗ് (മലയാളം)

വർഗ്ഗം:ലൈംഗികസാഹിത്യം
വർഗ്ഗം:പ്രാചീന ഗ്രന്ഥങ്ങൾ
മൗലവി സർഫറാസ് അലി

പത്തൊമ്പതാം നൂറ്റാണ്ടിൽ ദില്ലിയിൽ ജീവിച്ചിരുന്ന ഒരു മുസ്ലീം വഹാബി പണ്ഡിതനാണ് **മൗലവി സർഫറാസ് അലി**. 1857-ലെ ലഹളക്കാലത്തെ പ്രവർത്തനങ്ങളുടെ പേരിലാണ് ഇദ്ദേഹത്തിന്റെ പ്രസിദ്ധി. *മുജാഹിദ്ദീന്റെ ഇമാം* എന്ന വിളിപ്പേരിലാണ് ഇദ്ദേഹം അറിയപ്പെട്ടിരുന്നത്. ലഹളയിലെ വിമതശിപായികളുടെ മുഖ്യസേനാധിപനായിരുന്നു ബഖ്ത് ഖാന്റെ ആത്മീയ നേതാവായിരുന്നു ഇദ്ദേഹം. ബ്രിട്ടീഷുകാർക്കെതിരെ വിശുദ്ധയുദ്ധത്തിന് (ജിഹാദ്) ആഹ്വാനം ചെയ്ത ആദ്യത്തെ മതനേതാക്കളിലൊരാളായിരുന്നു. ബ്രിട്ടീഷുകാരുമായുള്ള പോരാട്ടം പുരോഗമിക്കുന്നതിനിടയിൽ ജിഹാദികളുടെ സാന്നിദ്ധ്യം വർദ്ധിക്കുകയും വിമതനേതാവ് എന്ന നിലയിലുള്ള ഇദ്ദേഹത്തിന്റെ സ്വാധീനം വളരെ വർദ്ധിക്കുകയും ചെയ്തിരുന്നു.

## അവലംബം

വർഗ്ഗം:ഇസ്ലാമികപണ്ഡിതർ
വർഗ്ഗം:1857-ലെ ഇന്ത്യൻ ലഹളയുമായി ബന്ധപ്പെട്ട വ്യക്തികൾ
മുൻഷി ജീവൻലാൽ

1857-ലെ ലഹളക്കാലത്ത് ദില്ലിയിലെ ബ്രിട്ടീഷ് റെസിഡൻസിയിലെ മിർ മുൻഷി (ചീഫ് അസിസ്റ്റന്റ്) ആയിരുന്നു **മുൻഷി ജീവൻലാൽ** () എന്ന **റായ് ബഹാദൂർ ജീവൻലാൽ**. ലഹളക്കാലത്ത് ഇദ്ദേഹം വീട്ടിലെ നിലവറയിലൊതുങ്ങിയിരുന്നെങ്കിലും അദ്ദേഹത്തിന്റെ ഒളിസങ്കേതത്തിൽനിന്ന് രണ്ട് ബ്രാഹ്മണരെയും രണ്ട് ജാട്ടുകളെയും അയച്ച് വിമതസൈനികരുടെ വിവരങ്ങൾ ശേഖരിക്കുകയും അവ അന്നത്തെ ബ്രിട്ടീഷ് രഹസ്യാന്വേഷണവിഭാഗത്തിന്റെ മേധാവിയായിരുന്ന വില്യം ഹോഡ്സന് കൈമാറുകയും ചെയ്തിരുന്നു. ആധുനിക ഇന്ത്യൻ പുസ്തകങ്ങളും മാദ്ധ്യമങ്ങളും ഇദ്ദേഹത്തെ ഒറ്റുകാരനായാണ് ചിത്രീകരിക്കുന്നത്. 
## അവലംബം

വർഗ്ഗം:1857-ലെ ഇന്ത്യൻ ലഹളയുമായി ബന്ധപ്പെട്ട വ്യക്തികൾ
മാർട്ടിൻ പ്രക്കാട്ട്

മലയാളചലച്ചിത്ര സംവിധായകനും നിശ്ചലചിത്ര ഛായാഗ്രാഹകനുമാണ് **മാർട്ടിൻ പ്രക്കാട്ട്**. ബെസ്റ്റ് ആക്ടർ, എബിസിഡി എന്നീ ചിത്രങ്ങളാണ് ഇദ്ദേഹം സംവിധാനം ചെയ്തിട്ടുള്ളത്. മുൻപ് വനിത മാസികയിൽ ഫോട്ടോഗ്രാഫറായി പ്രവർത്തിച്ചിരുന്നു. ചങ്ങനാശേരി സ്വദേശിയായ ഇദ്ദേഹം മമ്മൂട്ടി നായകനായി ലൗ ഇൻ സിംഗപ്പൂർ എന്ന കോമഡി ചിത്രത്തിൽ സഹസംവിധായകനായി പ്രവർത്തിച്ചു. പിന്നീട് മമ്മൂട്ടിയെത്തന്നെ നായകനാക്കി ബെസ്റ്റ് ആക്ടർ സംവിധാനം ചെയ്തു.

## പുരസ്കാരങ്ങൾ
* 2015-ലെ മികച്ച സംവിധായകനുള്ള കേരളസംസ്ഥാന ചലച്ചിത്രപുരസ്കാരം - ചാർലി
* 2015-ലെ മികച്ച തിരക്കഥാകൃത്തിനുള്ള കേരളസംസ്ഥാന ചലച്ചിത്രപുരസ്കാരം ഉണ്ണി ആറുമായി പങ്കിട്ടു ലഭിച്ചു. - ചാർലി

## അവലംബം

വർഗ്ഗം:മലയാളചലച്ചിത്രസംവിധായകർ
വർഗ്ഗം:കേരളത്തിലെ നിശ്ചലചിത്ര ഛായാഗ്രാഹകർ
വർഗ്ഗം:മികച്ച സംവിധായകർക്കുള്ള കേരളസംസ്ഥാന ചലച്ചിത്രപുരസ്കാരം നേടിയ ചിത്രങ്ങൾ
വർഗ്ഗം:മികച്ച തിരക്കഥാകൃത്തിനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
പുതുപ്പള്ളി രാഘവൻ

പ്രമുഖനായ സ്വാതന്ത്ര്യ സമരസേനാനിയും കമ്മ്യൂണിസ്റ്റ് നേതാവും സാഹിത്യകാരനുമായിരുന്നു **പുതുപ്പള്ളി രാഘവൻ** (ജീവിതകാലം: 10 ജനുവരി 1910 - 27 ഏപ്രിൽ 2000). മധ്യതിരുവിതാംകൂറിൽ കമ്മ്യൂണിസ്റ്റ് പാർട്ടി കെട്ടിപ്പടുക്കുന്നതിൽ നിർണ്ണായക പങ്ക് വഹിച്ചു. കേരള സാഹിത്യ അക്കാദമി പുരസ്കാരം ലഭിച്ചിട്ടുണ്ട്.

## ജീവിതരേഖ
പുതുപ്പള്ളിയിൽ`, മനയ്ക്കൽ നാരായണപിള്ളയുടെയും ലക്ഷ്മി അമ്മയുടെയും മകനായി ജനിച്ചു. പ്രയാർ ഇംഗ്ലീഷ് മിഡിൽ സ്കൂളിൽ പഠിക്കുമ്പോൾ പതിന്നാലാം വയസ്സിൽവൈക്കം സത്യഗ്രഹജാഥയ്ക്ക് പണം പിരിച്ചു. സൈമൺ കമ്മിഷനെ ബഹിഷ്ക്കരിക്കാനുള്ള പ്രവർത്തനങ്ങളിൽ സജീവമായിരുന്നു. ഗാന്ധിജിയുടെ ആഹ്വാനമനുസരിച്ച് നിയമംലംഘിച്ച് ഉപ്പുവാരാൻ പയ്യന്നൂർക്കുപോയ ജാഥയോടൊപ്പം കൂടി. കോഴിക്കോട്ടെ കോൺഗ്രസ് വാളണ്ടിയർ ക്യാമ്പിൽ പങ്കെടുത്ത് കള്ളുഷാപ്പ് പിക്കറ്റിംഗിൽ അറസ്റ്റ് വരിച്ചു. നാലു വർഷം ഒളിവിലും പന്ത്രണ്ടുവർഷം പല ലോക്കപ്പുകളിലും ജയിലിലും കഴിഞ്ഞു. ഗാന്ധിജിയെ നേരിൽക്കണ്ട് വാർധാ ആശ്രമത്തിൽ അന്തേവാസിയായി. പിന്നീട് ഭാരതമെമ്പാടും സഞ്ചരിച്ചു.

തിരിച്ച് തിരുവിതാംകൂറിലെത്തി പൊന്നറ ശ്രീധർ, എൻ.പി. കുരുക്കൾ, പി. കൃഷ്ണപിള്ള, ആർ. ശങ്കരനാരായണൻ തമ്പി എന്നീ യൂത്ത്ലീഗ് നേതാക്കളുമായി ചേർന്ന് തിരുവനന്തപുരത്ത് സ്റ്റേറ്റ് കോൺഗ്രസിന്റെ പ്രവർത്തനത്തിൽ സജീവമായി പ്രവർത്തിച്ചു. സ്റ്റേറ്റ് കോൺഗ്രസിലും 1942ൽ കമ്യൂണിസ്റ്റ് പാർട്ടിയിലും അംഗമായി. വള്ളിക്കുന്നത്തെ കർഷകത്തൊഴിലാളികളെയും ഇടത്തരം കൃഷിക്കാരെയും സംഘടിപ്പിച്ചു. ധനികരുടെ മുഷ്ക്കിനെതിരെ  ചെറുത്തുനിൽപ്പുകൾ ആരംഭിച്ചതോടെ പുതുപ്പള്ളി രാഘവൻ പ്രമാണിമാരുടെ നോട്ടപ്പുള്ളിയായി. ധാരാളം കള്ളക്കേസുകളിൽ കുടുങ്ങിയതോടെ ഒളിവിൽ കഴിഞ്ഞു. ശൂരനാട്ട് നാലു പോലീസുകാർ നാട്ടുകാരുടെ ആക്രമണത്തിൽ കൊല്ലപ്പെട്ട സംഭവത്തിൽ പ്രതിയായി 1950ൽ അറസ്റ്റിലായി. ലോക്കപ്പിൽ മൃഗീയ മർദ്ദനത്തിന് ഇരയായി. പോലീസ് അറസ്റ്റിനെത്തുടർന്ന് ദീർഘകാലം പൂജപ്പുര സെൻട്രൽ ജയിലിലും നാഗർകോവിൽ ക്ഷയരോഗാശുപത്രിയിലും കഴിഞ്ഞു. 1964ൽ കമ്യൂണിസ്റ്റ്പാർട്ടി പിളർന്നതോടെ സജീവ രാഷ്ട്രീയത്തിൽനിന്നു പിൻവാങ്ങി.
2000 എപ്രിൽ 27നു 90ആം വയസ്സിൽ മരണപ്പെട്ട അദ്ദേഹം ജ്നമദേശമായ പുതുപ്പള്ളിയിൽ അന്ത്യവിശ്രമം കൊള്ളുന്നു

## കൃതികൾ
*കേരള പത്രപ്രവർത്തനചരിത്രം
*എന്റെ വിപ്ലവ സ്മരണകൾ (4 ഭാഗം)
*മോപ്പസാങിന്റെ ചെറുകഥകൾ
*ടോൾസ്റ്റോയിയുടെ ചെറുകഥകൾ
*പാസ്പോർട്ടില്ലാത്ത പാന്ഥൻ
*ഗോഖലെ (ജീവചരിത്രം)
*തിലകൻ (ജീവചരിത്രം)
*ചോരയും കണ്ണീരും
*ഇന്ത്യൻ  വിപ്ലവത്തിന്റെ ഇതിഹാസം (വിവർത്തനം)
*സ്വദേശാഭിമാനിയുടെ പത്രപ്രവർത്തനം - രാജവാഴ്ചയുടെ ദൃഷ്ടിയിൽ
*റോബിൻ ജെഫ്രിയുടെ   നായർ മേധാവിത്വത്തിന്റെ പതനം  (വിവർത്തനം)
* ബാലഗംഗാധരതിലകൻ
*ഗോപാലകൃഷ്ണഗോഖലെ
*ആർ.സുഗതൻ (ജീവചരിത്രങ്ങൾ)

## പുരസ്കാരങ്ങൾ
*കേരള സാഹിത്യ അക്കാദമി അവാർഡ് (എന്റെ വിപ്ലവ സ്മരണകൾ - ഒന്നാം ഭാഗം)
## അവലംബം

## പുറം കണ്ണികൾ
*ഇതായിരുന്നു അവസാനം എന്നറിഞ്ഞിരുന്നെങ്കിൽ! 

വർഗ്ഗം:മലയാള ഗദ്യസാഹിത്യകാരന്മാർ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:1910-ൽ ജനിച്ചവർ
വർഗ്ഗം:ജനുവരി 10-ന് ജനിച്ചവർ
വർഗ്ഗം:2000-ൽ മരിച്ചവർ
വർഗ്ഗം:ഏപ്രിൽ 27-ന് മരിച്ചവർ
എ.വി. അബ്ദുറഹിമാൻ

മുസ്ലീം ലീഗിന്റെ പ്രമുഖ നേതാവും നിയമസഭാ സാമാജികനുമായിരുന്നു **എ.വി. അബ്ദുറഹിമാൻ ഹാജി**. ആറാം തരം വരെ പഠിച്ച ഇദ്ദേഹം 1948ൽ മുസ്ലീം ലീഗിൽ ചേർന്നു. 1971 ആദ്യമായി നിയമസഭയിലെത്തി. 

## തിരഞ്ഞെടുപ്പുകൾ

## കുടുംബം
കുഞ്ഞൈഷയാണു് ഭാര്യ. ഒരു പുത്രനുണ്ട്. 
## അവലംബം
ഹൂ ഈസ് ഹൂ - സിക്സ്ത് കേരള ലെജിസ്ലേറ്റീവ് അസംബ്ലി. ഡിസംബർ 1980

വർഗ്ഗം:1930-ൽ ജനിച്ചവർ
വർഗ്ഗം:ഓഗസ്റ്റ് 21-ന് ജനിച്ചവർ
വർഗ്ഗം:ഒക്ടോബർ 4-ന് മരിച്ചവർ
വർഗ്ഗം:2005-ൽ മരിച്ചവർ
വർഗ്ഗം:കേരളത്തിലെ മുസ്ലിം ലീഗ് പ്രവർത്തകർ
വർഗ്ഗം:നാലാം കേരള നിയമസഭാംഗങ്ങൾ
വർഗ്ഗം:ആറാം കേരള നിയമസഭാംഗങ്ങൾ
വർഗ്ഗം:ഏഴാം കേരള നിയമസഭാംഗങ്ങൾ
വർഗ്ഗം:ഒൻപതാം കേരള നിയമസഭാംഗങ്ങൾ
വർഗ്ഗം:പത്താം കേരള നിയമസഭാംഗങ്ങൾ
കൊരമ്പയിൽ അഹമ്മദ് ഹാജി

1930 ജൂലൈ 16നു മുഹമ്മദ് ഹാജിയുടെ പുത്രനായി മഞ്ചേരിയിൽ ജനിച്ചു. 1950 ഇന്ത്യൻ നാഷണൽ കോൺഗ്രസിലൂടെ രാഷ്ട്രീയത്തിലേക്കു പ്രവേശിച്ചു. ഒട്ടനവധി സ്ഥാനമാനങ്ങൾ വഹിച്ച ഇദ്ദേഹം പാർലമെന്റംഗം, പതിനാലു വർഷം നിയമസഭാംഗം, ഡപ്യൂട്ടി സ്പീക്കർ തുടങ്ങിയ പദവികളിൽ പ്രവർത്തിച്ചു.

## അവലംബം
ഹൂ ഈസ് ഹൂ - സിക്സ്ത് കേരള ലെജിസ്ലേറ്റീവ് അസംബ്ലി. ഡിസംബർ 1980

വർഗ്ഗം:ആറാം കേരള നിയമസഭാംഗങ്ങൾ
വർഗ്ഗം:1930-ൽ ജനിച്ചവർ
വർഗ്ഗം:ജൂലൈ 16-ന് ജനിച്ചവർ
വർഗ്ഗം:2003-ൽ മരിച്ചവർ
വർഗ്ഗം:മേയ് 13-ന് മരിച്ചവർ
വർഗ്ഗം:കേരള നിയമസഭയിലെ ഡെപ്യൂട്ടിസ്പീക്കർമാർ
വർഗ്ഗം:അഞ്ചാം കേരള നിയമസഭാംഗങ്ങൾ
ഹിരോഹിതോ

ജപ്പാന്റെ 124-ം ചക്രവർത്തിയായിരുന്നു **ഹിരോഹിതോ**.(ഏപ്രിൽ 29, 1901 – ജനുവരി 7, 1989) പിതാവായ താഷോ ചക്രവർത്തിയുടെ നിര്യാണത്തെത്തുടർന്ന് 1926 ,ഡിസംബർ 25 നു ജപ്പാൻ ചക്രവർത്തിയായി സ്ഥാനാരോഹണം ചെയ്തു.സഡാകോ ആയിരുന്നു അദ്ദേഹത്തിന്റെ മാതാവ്. ജപ്പാൻ ആചാരമനുസരിച്ച്മരണശേഷം ഷോവാ ചക്രവർത്തിയെന്നാണ് ഹിരോഹിതോയെ വിശേഷിപ്പിച്ചുവരുന്നത്.
ഹിരോഹിതോയുടെ ഭരണത്തിന്റെ തുടക്കകാലത്ത് ജപ്പാൻ ലോകത്തിലെ ഒൻപതാമത്തെ സാമ്പത്തിക ശക്തിയും ലോകത്തിലെ മൂന്നാമത്തെ നാവികശക്തിയും ആയിരുന്നു.ലീഗ് ഓഫ് നേഷൻസിലെ നാലു സ്ഥിരാംഗങ്ങളിൽ ഒന്നുമായിരുന്നു ജപ്പാൻ. സൈനികശക്തിയുടെ വ്യാപനവും,സാമ്രാജ്യത്വത്തിന്റെ  വളർച്ചയും ലക്ഷ്യമാക്കി നീങ്ങിയിരുന്ന അക്കാലത്തെ ജപ്പാന്റെ ഭരണത്തലവൻ  കൂടിയായിരുന്നു ഹിരോഹിതോ.രണ്ടാം ലോക മഹായുദ്ധക്കാലത്ത് ജപ്പാനെ നയിച്ചിരുന്നതും അദ്ദേഹമായിരുന്നു.എന്നാൽ  യുദ്ധകാലത്തെ കുറ്റങ്ങൾക്ക് ഹിരോഹിതോയ്ക്ക് വിചാരണ നേരിടേണ്ടിവന്നില്ല.ആധുനിക ജപ്പാന്റെ രാഷ്ട്രപ്രതീകമായി മാറിയ ഹിരോഹിതോയുടെ അവസാനകാലങ്ങളിൽ തന്നെ ജപ്പാൻ ലോകത്തിലെ രണ്ടാമത്തെ സാമ്പത്തികശക്തിയായി ഉയർന്നു.ഹിരോഹിതോയുടെ അനന്തരാവകാശിയായി  കീഴ്വഴക്കം അനുസരിച്ച് പുത്രനായ അകിഹിതോ നിർദ്ദേശിക്കപ്പെട്ടു.

## അവലംബം

വർഗ്ഗം:ജപ്പാനിലെ ചക്രവർത്തിമാർ
വർഗ്ഗം:1901-ൽ ജനിച്ചവർ
വർഗ്ഗം:ഏപ്രിൽ 29-ന് ജനിച്ചവർ
വർഗ്ഗം:1989-ൽ മരിച്ചവർ
വർഗ്ഗം:ജനുവരി 7-ന് മരിച്ചവർ
നീർത്തെള്ളി

പശ്ചിമഘട്ടതദ്ദേശവാസിയായ ഒരു ചെറിയ മരമാണ് **നീർത്തെള്ളി**. . 8 മീറ്റർ വരെ ഉയരം വയ്ക്കുന്ന ഈ മരം 800 മീറ്റർ മുതൽ 1200 മീറ്റർ വരെ ഉയരമുള്ള നനവാർന്ന നിത്യഹരിതവനങ്ങളിലെ അടിക്കാടുകളായി കാണപ്പെടുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:ഗോണിയോതലാമസ്
ആനപ്പാണൽ

തെക്കെപശ്ചിമഘട്ടതദ്ദേശവാസിയായ 5 മീറ്റർ വരെ ഉയരം വയ്ക്കുന്ന ഒരു ചെറിയ മരമാണ് **ആനപ്പാണൽ**. . നിത്യഹരിതവനങ്ങളിലെ അടിക്കാടുകളായി കാണപ്പെടുന്നു. വയനാട് മുതൽ ആനമല വരെയുള്ള പ്രദേശങ്ങളിൽ കാണുന്ന ഈ ചെടി വംശനാശഭീഷണി നേരിടുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:വംശനാശം നേരിടുന്ന വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
വർഗ്ഗം:ഗോണിയോതലാമസ്
വർഗ്ഗം:കേരളത്തിലെ സസ്യജാലം
പ്രിമോ ലെവി

ഇറ്റാലിയൻ എഴുത്തുകാരനും,*ഓഷ് വിറ്റ്സ്* തടങ്കൽ പാളയത്തിലെ അന്തേവാസിയുമായിരുന്ന **പ്രിമോ ലെവി (Primo Levi)** (31 ജൂലൈ 1919 – 11 ഏപ്രിൽ 1987) ഇറ്റലിയിലെ ടൂറിനിൽ ജനിച്ചു. രസതന്ത്രത്തിൽ ടൂറിൻ സർവ്വകലാശാലയിൽ നിന്നു 1941 ൽ ബിരുദം നേടിയ ലെവി ആദ്യം ഖനികളിലാണ് ജോലി ചെയ്തത്. ഇറ്റലിയിലെ ഫാസിസ്റ്റ് ശക്തികൾക്കെതിരേയുള്ള പ്രതിരോധമുന്നണിയിൽ അണിചേർന്ന ലെവി പിന്നീട് പിടിയിലാവുകയും മൊദേനയ്ക്കടുത്തുള്ള ഫൊസ്സോളി ക്യാമ്പിലേയ്ക്ക് അയയ്ക്കപ്പെടുകയും ചെയ്തു. അധികം താമസിയാതെ തന്നെ  ക്യാമ്പ് നാസികളുടെ കീഴിൽ ആയിത്തീരുകയും ,അവിടെ നിന്നും ഓഷ് വ്റ്റ്സിലേയ്ക്കു അയയ്ക്കപ്പെട്ട ലെവി 1945 ജനുവരി 18നു റെഡ്ആർമി ഈ ക്യാമ്പ് മോചിപ്പിയ്ക്കുന്നതുവരെ അവിടെത്തുടർന്നു.

## കൃതികൾ
രണ്ടു നോവലുകളും,ചെറുകഥാസമാഹാരങ്ങളും ഉപന്യാസങ്ങളുടെ സമാഹാരങ്ങളും ആയി അനേകം കൃതികൾ ലെവി പൂർത്തിയാക്കുകയുണ്ടായി. ലെവിയുടെ ദി പീരിയോഡിക് ടേബിൾ എന്ന പുസ്തകം ഇതുവരെ എഴുതപ്പെട്ടവയിൽ വച്ച് ഏറ്റവും നല്ല ശാസ്ത്രപുസ്തകമായി റോയൽ ഇൻസ്റ്റിറ്റ്യൂഷൻ ഒഫ് ഗ്രെയിറ്റ് ബ്രിട്ടൻ തെരഞ്ഞെടുക്കുകയുണ്ടായി.

## അവലംബം

വർഗ്ഗം:ഇറ്റാലിയൻ എഴുത്തുകാർ
വർഗ്ഗം:1919-ൽ ജനിച്ചവർ
വർഗ്ഗം:ജൂലൈ 31-ന് ജനിച്ചവർ
വർഗ്ഗം:1987-ൽ മരിച്ചവർ
വർഗ്ഗം:ഏപ്രിൽ 11-ന് മരിച്ചവർ
വിസിൽബ്ലോവർ സംരക്ഷണ നിയമം

സർക്കാർ സ്ഥാപനങ്ങളിലും സ്വകാര്യ സ്ഥാപനങ്ങളിലും നടക്കുന്ന നിയമവിരുദ്ധ പ്രവർത്തനങ്ങൾ തുറന്നുകാട്ടുന്ന വിസിൽബ്ലോവർമാർക്ക് സംരക്ഷണം വ്യവസ്ഥചെയ്യുന്നതിനായി ഇന്ത്യയുടെ പാർലമെന്റ് പാസ്സാക്കിയ നിയമമാണ്**വിസിൽ ബ്ലോവർ സംരക്ഷണ നിയമം,2011**. 

സ്ഥാപനങ്ങളിലെ അഴിമതിയും ക്രമക്കേടുകളും വെളിച്ചത്തുകൊണ്ടുവരാൻ തയ്യാറാകുന്ന ജീവനക്കാരും സഹപ്രവർത്തകരും അതുമായി ബന്ധപ്പെടുന്ന മറ്റുള്ളവരും അനവധി പ്രത്യാഘാതങ്ങളെ നേരിടാറുണ്ട്. ജീവനും സ്വത്തിനും തൊഴിലിനുമൊക്കെ ഭീഷണിയാകാവുന്ന ഈ പ്രവർത്തനം നടത്തുവാൻ മുന്നോട്ടുവരുന്ന വിസിൽ ബ്ലോവർമാരെ സംരക്ഷിക്കുക എന്നത് രാഷ്ട്രത്തിന്റെ ഉത്തരവാദിത്തമായി കണ്ടുകൊണ്ടാണ് വിവിധ രാജ്യങ്ങളിൽ ഇതിനായി നിയനിർമ്മാണം നടത്തിയിരിക്കുന്നത്. 

## മറ്റു രാജ്യങ്ങളിൽ

അമേരിക്ക, ബ്രിട്ടൺ, ആസ്ട്രേലിയ തുടങ്ങിയ വിവിധ രാജ്യങ്ങളിൽ ഇതിനായുള്ള നിയമനിർമ്മാണം നടത്തിയിട്ടുണ്ട്. ഇന്ത്യയിൽ "പബ്ലിക് ഇന്ററസ്റ്റ് ഡിസ്‌ക്ലോഷർ ആൻഡ് പ്രൊട്ടക്ഷൻ റ്റു പേഴ്സൺസ് മേക്കിങ്ങ് ദി ഡിസ്‌ക്ലോഷർ ബിൽ, 2010" എന്ന പേരിൽ ഒരു നിയമം കേന്ദ്ര മന്ത്രിസഭ അംഗീകരിച്ചതിനെ തുടർന്ന് പാർലമെന്റിന്റെ പരിഗണനയിലാണ്. 

## അവലംബം


വർഗ്ഗം:നിയമങ്ങൾ
വർഗ്ഗം:മനുഷ്യാവകാശം
കെ.എം. എബ്രഹാം

സി.പി.ഐ.എമ്മിന്റെ ഒരു നേതാവും നിയമസഭാ സാമാജികനുമായിരുന്നു കെ.എം. എബ്രഹാം. 1919 മാർച്ച് 27ന് പാമ്പാടി കൊല്ലേറ്റു ഹൗസിൽ ഈപ്പൻ മാണിയുടെ മകനായി ജനിച്ചു. 1938ൽ സ്വാതന്ത്ര്യസമരത്തിലേർപ്പെട്ട് 6 മാസം തടവിൽ കഴിഞ്ഞിട്ടുണ്ടു്. 1941ൽ കമ്യൂണിസ്റ്റ് പാർട്ടിയിൽ ചേർന്ന ഇദ്ദേഹം, 1964ൽ പാർട്ടി പിളർന്നപ്പോൾ സി.പി.ഐ.എമ്മിനോടൊപ്പം നിന്നു. 1967ൽ ആദ്യമായി നിയമസഭയിലേക്ക് തിരഞ്ഞെടുത്തു. അന്നമ്മാ എബ്രഹാമാണു ഭാര്യ. ആറു മക്കളുണ്ട്. 

## അവലംബം
ഹൂ ഈസ് ഹൂ - സിക്സ്ത് കേരള ലെജിസ്ലേറ്റീവ് അസംബ്ലി. ഡിസംബർ 1980

വർഗ്ഗം:ആറാം കേരള നിയമസഭാംഗങ്ങൾ
വർഗ്ഗം:1919-ൽ ജനിച്ചവർ
വർഗ്ഗം:മാർച്ച് 27-ന് ജനിച്ചവർ
വർഗ്ഗം:2006-ൽ മരിച്ചവർ
വർഗ്ഗം:സെപ്റ്റംബർ 5-ന് മരിച്ചവർ
വർഗ്ഗം:നാലാം ലോക്‌സഭയിലെ അംഗങ്ങൾ
സി.ടി. അഹമ്മദ് അലി

മുസ്ലീം ലീഗിന്റെ ഒരു പ്രമുഖ നേതാവും നിയമസഭാസാമാജികനുമായിരുന്നു **സി.ടി. അഹമ്മദലി**.  എം.എസ്.എഫിലൂടെ 1957-ൽ രാഷ്ട്രീയത്തിലെത്തി. 2006-ലെ നിയമസഭയിൽ കാസർഗോഡ് നിയമസഭാമണ്ഡലത്തിലെ പ്രതിനിധിയായിരുന്നു. കാസറഗോഡ് നിയമസഭാ മണ്ഡലത്തിൽ നിന്ന് ഏറ്റവും കൂടുതൽ തവണ വിജയിച്ച ജന പ്രതിനിധി കൂടിയായിരുന്നു. 1980 മുതൽ തുടർച്ചയായി 7 പ്രാവശ്യം കാസറഗോഡിനെ പ്രതിനിധീകരിച്ച് എം. എൽ. എ ആയിരുന്നിട്ടുണ്ട്.

## കുടുംബം
സി.ടി. അബ്ദുല്ലയുടെയും കെ. ഖദീജാബിയുടെയും മകനായി 1944 ഏപ്രിൽ 5 ന് കാസർഗോഡ് ജില്ലയിലെ ചെമ്മനാട് ജനിച്ചു. എസ്.എസ്.എൽ.സി വിദ്യാഭ്യാസം. രാഷ്ട്രീയ-സാമൂഹ്യ പ്രവർത്തനത്തോടൊപ്പം ഒരു ബിസിനസ്സുകാരനുമാണ്. എ. ഉമ്മാലിമയാണു ഭാര്യ. മൂന്ന് മക്കളുണ്ട്.

## തിരഞ്ഞെടുപ്പുകൾ

## അവലംബങ്ങൾ

## സ്രോതസ്സുകൾ
ഹൂ ഈസ് ഹൂ - സിക്സ്ത് കേരള ലെജിസ്ലേറ്റീവ് അസംബ്ലി. ഡിസംബർ 1980

വർഗ്ഗം:ആറാം കേരള നിയമസഭാംഗങ്ങൾ
വർഗ്ഗം:ഏഴാം കേരള നിയമസഭാംഗങ്ങൾ
വർഗ്ഗം:ഒൻപതാം കേരള നിയമസഭാംഗങ്ങൾ
വർഗ്ഗം:പത്താം കേരള നിയമസഭാംഗങ്ങൾ
വർഗ്ഗം:പതിനൊന്നാം കേരള നിയമസഭാംഗങ്ങൾ
വർഗ്ഗം:അഞ്ചാം കേരള നിയമസഭാംഗങ്ങൾ
വർഗ്ഗം:എട്ടാം കേരള നിയമസഭാംഗങ്ങൾ
വർഗ്ഗം:കേരളത്തിലെ മുസ്ലിം ലീഗ് പ്രവർത്തകർ
വർഗ്ഗം:കാസർഗോഡ് ജില്ലയിൽ ജനിച്ചവർ
വർഗ്ഗം:പന്ത്രണ്ടാം കേരള നിയമസഭാംഗങ്ങൾ
ബാഡൻഹീം 1939

ഇസ്രയേലി സാഹിത്യകാരനായ **അഹരോൺ അപ്പൽഫെൽറ്റി**ന്റെ ഒരു കൃതിയാണ് **ബാഡൻഹീം 1939**
1978 ൽ ഹീബ്രു ഭാഷയിലാണ് ഈ കൃതി ആദ്യം പ്രസിദ്ധീകരിയ്ക്കപ്പെട്ടത്. ഓസ്ട്രിയയിലെ ഒരു സാങ്കല്പിക നഗരമായാണ് ബാഡൻഹീമിനെ വരച്ചുകാട്ടുന്നത്.
## കഥാസാരം
ജർമ്മൻ അധിനിവേശ പോളണ്ടിലെ ക്യാമ്പുകളിലേയ്ക്ക് നയിയ്ക്കപ്പെടുന്നതിനുമുൻപ് ഈ പട്ടണത്തിലെ തദ്ദേശവാസികളുടെ ജീവിതവും, തടങ്കൽ പാളയത്തിലെ ജീവിതവും ,ജൂതവംശഹത്യയുടെ ദയനീയചിത്രവും ഈ നോവലിൽ പ്രതിപാദിയ്ക്കുന്നു.
## കഥാപാത്രങ്ങൾ
*ഡോക്ടർ പാപ്പെൻഹീം.
*സോബർബ്ബ്ലിത്.
*മാർട്ടിൻ.
*ട്രൂഡ്.
*സാലി & ഗെർട്ടി.
*മാൻഡൽബോം .
*ഡോക്ടർ ഷുട്സ്.
*ഡോക്ടർ. ലാങ്മാൻ.
*കാൾ &,ലോട്ടി. 
*ലിയോൺ സിമിറ്റ്സ്കി.

## അവലംബം

വർഗ്ഗം:ഇസ്രയേലി സാഹിത്യം
വർഗ്ഗം:ഹീബ്രു നോവലുകൾ
മഞ്ഞ വളയൻ കൽക്കാരി

കേരളത്തിലെ എല്ലാ നദികളിലും കണ്ടുവരുന്ന ഒരു മത്സ്യമാണ് **മഞ്ഞ വളയൻ കൽക്കാരി**. . അലങ്കാരമത്സ്യമായും ഉപയോഗിക്കുന്നുണ്ട്. ആദിവാസി സമൂഹം ഈ മത്സ്യത്തെ ഭക്ഷിക്കാറുണ്ട്.

## നാമകരണം
1873ൽ ഡോ. ഫ്രാൻസിസ് ഡേ, ഭാവാനിപ്പുഴയിൽ നിന്നാണ് ഈ മത്സ്യത്തെ കണ്ടെത്തി നാമകരണം നടത്തുന്നത്. അന്ന് മദ്രാസ് പ്രവശ്യയ്ക്ക് കീഴിലുള്ള സ്ഥലമായതുകൊണ്ട് മദ്രാസ് പട്ടണം എന്ന് ശാസ്തനാമവും കൊടുത്തു.

## ശരീരപ്രകൃതി
ശരീരം നീണ്ടതും ശിരോഭാഗം പരന്നതുമാണ്. ശരീരത്തിന്റെ അടിസ്ഥാന നിറം കറുപ്പാണ്. അടിവശത്തിന് മാംസത്തിന്റെ നിറവും. സ്വർണ്ണ നിറത്തിലുള്ള വീതിയുള്ള മൂന്ന് വളയങ്ങളുണ്ട്. ചിറകുകൾക്ക് കരിമഷി നിറമാണ്. പരമാവധി വലിപ്പം 11.5 സെന്റിമീറ്റർ.

## അവലംബം
*കേരളത്തിലെ ശുദ്ധജലമത്സ്യങ്ങൾ - കേരള ജൈവ വൈവിധ്യബോർഡ്
*http://www.fishbase.org/summary/Glyptothorax-madraspatanum.html
*http://indiabiodiversity.org/species/show/237700

വർഗ്ഗം:കേരളത്തിലെ മത്സ്യങ്ങൾ
വർഗ്ഗം:ശുദ്ധജല മത്സ്യങ്ങൾ
പിർ പഞ്ചാൽ ഭൂഗർഭ റെയിൽപാത

കാശ്മീർ താഴ്വരയെ ജമ്മു മേഖലയുമായി ബന്ധിപ്പിക്കുന്ന റെയിൽപാതയാണ് **പിർ പഞ്ചാൽ ഭൂഗർഭ റെയിൽപാത**. ഏഷ്യയിലെ മൂന്നാമത്തെ ഏറ്റവും വലിയ ഭൂഗർഭ റെയിൽപാതയാണിത്. പാത വരുന്നതോടെ നിലവിലുള്ള 35 കീ.മീറ്റർ ദൂരം 18 ആയി കുറയും. 2013 ജൂൺ 5 ന് പ്രധാനമന്ത്രി മൻമോഹൻ സിങ് ഉദ്ഘാടനം ചെയ്തു. 
## നീളവും ഉയരവും
ജമ്മുവിലെ ബാനിഹാൾ ടൗൺ മുതൽ കശ്മീരിലെ ഖാസിഗുണ്ട് ടൗൺ വരെ 11 കി.മീറ്ററാണ് തുരങ്കത്തിന്റെ നീളം. 
ശരാശരി 11.215&nbsp;km ഉയരമുള്ള ഈ ഭൂഗർഭ പാത  or about   ജവഹർ ടണലിനു താഴെയായാണ് കാണുന്നത്. അടിയന്തര ഘട്ടങ്ങളിലുപയോഗപ്പെടുത്താനും ശുചീകരണ സംവിധാനത്തിനുമായി മൂന്നു മീറ്റർ വീതിയുള്ള ഒരു റോഡും അഴുക്കുചാൽ സംവിധാനവും ഭൂഗർഭ പാതയ്ക്കുള്ളിലുണ്ട്.  
## നിർമ്മാണം
1,691 കോടി നിർമ്മാണച്ചെലവ് വന്ന പാതയുടെ  നിർമ്മാണം ഹിന്ദുസ്ഥാൻ കൺസ്ട്രക്ഷൻ കമ്പനിയാണ് നിർവഹിച്ചത്.  ആറു വർഷമെടുത്ത് പൂർത്തിയാക്കിയ ഈ നിർമ്മിതിക്കായി പാറ പൊട്ടിക്കുന്നതിന് ആസ്ട്രേലിയൻ സംവിധാനമാണ് ഉപയോഗിച്ചത്. ഇന്ത്യൻ കരസേനയുടെ സഹായവും തുരങ്കനിർമ്മാണത്തിൽ  ലഭിച്ചിരുന്നു. 
## അവലംബം

## പുറം കണ്ണികൾ
*Pir Panjal Railway Tunnel T80 By N.A.T.M  at IRICEN

വർഗ്ഗം:ഇന്ത്യയിലെ റെയിൽ ഗതാഗതം
വർഗ്ഗം:ഇന്ത്യയിലെ ഭൂഗർഭ പാതകൾ
പീനിയൽ ഗ്രന്ഥി

തലച്ചോറിന്റെ മദ്ധ്യഭാഗത്തായി ചെറുഗുളികയുടെ വലിപ്പത്തിലുള്ള ഒരു ഗ്രന്ഥിയാണിത്. **മൂന്നാം കണ്ണ്** എന്നും അറിയപ്പെടുന്നുണ്ട്. അന്തസ്രാവ ഗ്രന്ഥിയായ ഇത് സെറോട്ടോനിൻ എന്ന ഹോർമോണിന്റെ വകഭേദമായ മെലാട്ടോനിൻ എന്ന ഹോർമോൺ ഉദ്പാദിപ്പിക്കുന്നു. ഉറക്കത്തിന്റെ പാറ്റേണിനെ യും കാലിക പ്രവർത്തനങ്ങളേയും സ്വാധീനിയ്ക്കുന്നു.

## ചിത്രശാല

## ഇതും കാണുക
*Pineal gland cyst

## അവലംബം
*പേജ്60, All about human body - Addone Publishing group


## കൂടുതൽ ചിത്രങ്ങൾ
The pineal body is labeled in these images.

 File:Gray715.png|Mesal aspect of a brain sectioned in the median sagittal plane.
 File:Gray716.png|Dissection showing the ventricles of the brain.
 File:Gray719.png|Hind- and mid-brains; antero-lateral view.
 File:Gray720.png|Median sagittal section of brain.
 File:Slide4ff.JPG|Pineal gland
File:Slide2BRA.JPG|Brainstem. Posterior view.


## ബാഹ്യ ലിങ്കുകൾ

* 
* 
* Histology at BU: Endocrine System: pineal gland (illustration)
* Anatomy Atlases, Microscopic atlas: Pineal gland

വർഗ്ഗം:ഗ്രന്ഥികൾ
വർഗ്ഗം:മസ്തിഷ്കം
ഗ്യാലക്സി നെക്സസ്

ആൻഡ്രോയിഡ് ഓപ്പറേറ്റിംഗ് സിസ്റ്റം അടിസ്ഥാനമാക്കി ഗൂഗിൾ പുറത്തിറക്കിയ ഒരു സ്മാർട്ട് ഫോൺ ആണ്‌ **ഗ്യാലക്സി നെക്സസ്**. ഗൂഗിളിനു വേണ്ടി സാംസങ്ങ് ഇലക്ട്രോണിക്സ് നിർമ്മിക്കുന്ന ഈ സ്മാർട്ട് ഫോൺ 2011 നവംബർ 17 മുതൽ ലഭ്യമായിത്തുടങ്ങി. ഗൂഗിളിന്റെ നെക്സസ് ഫോണിന്റെ ശ്രേണിയിൽ മൂന്നാമത്തെ പതിപ്പാണ്‌ ഗ്യാലക്സി നെക്സസ്.  നെക്സസ് വൺ, നെക്സസ് എസ് എന്നിവയാണ് ഇതിനു മുൻപ് ഗൂഗിൾ പുറത്തിറക്കിയ നെക്സസ് ഫോണുകൾ.

ആൻഡ്രോയിഡ് ഓപ്പറേറ്റിംഗ് സിസ്റ്റത്തിന്റെ ഐസ്ക്രീം സാൻഡ്‌വിച്ച് പതിപ്പാണ്‌ ഈ ഫോണിൽ ഗൂഗിൾ ഉപയോഗിച്ചിരിക്കുന്നത്. ഈ ഓപ്പറേറ്റിംഗ് സിസ്റ്റം പതിപ്പുപയോഗിച്ച ആദ്യത്തെ ഫോണാണിത്. ഗ്യാലക്സി നെക്സസിന് ഡ്രാഗൺട്രയിൽ(Dragontrail) കർവ്ഡ് ഗ്ലാസ് പ്രതലമുള്ള ഒരു ഹൈ-ഡെഫനിഷൻ (1280 × 720) സൂപ്പർ അമോലെഡ്(AMOLED) ഡിസ്‌പ്ലേ ഉണ്ട്, ഒരു മെച്ചപ്പെട്ട ക്യാമറയാണിതിനുള്ളത്. ആൻഡ്രോയിഡ് സ്മാർട്ട്‌ഫോണുകളുടെ സാംസങ് ഗാലക്‌സി, ഗൂഗിൾ നെക്‌സസ് ബ്രാൻഡുകൾ തമ്മിലുള്ള കോ-ബ്രാൻഡിംഗിന്റെ ഫലമാണ് ഈ പേര്. എന്നിരുന്നാലും, "നെക്സസ്" ബ്രാൻഡിലെ ഒരു വ്യാപാരമുദ്ര കാരണം ഈ ഉപകരണം ബ്രസീലിൽ ഗ്യാലക്സി എക്സ് എന്നാണ് അറിയപ്പെടുന്നത്.

ഗൂഗിൾ നെക്സസ് 4 ആണ് ഇതിനു ശേഷം ഗൂഗിൾ പുറത്തിറക്കിയ നെക്സസ് ശ്രേണിയിലുള്ള സ്മാർട്ട് ഫോൺ.

## അവലംബം


വർഗ്ഗം:സാംസങ് ഹാർഡ്‌വെയർ
വർഗ്ഗം:ആൻഡ്രോയ്ഡ് ഉപകരണങ്ങൾ
വർഗ്ഗം:ഗൂഗിൾ
വർഗ്ഗം:സ്മാർട്ട് ഫോണുകൾ
ഉപ്പളയാർ

കർണ്ണാടകത്തിലെ *വീരകമ്പ* മലകളിൽനിന്നു ഉത്ഭവിയ്ക്കുന്ന നദിയാണ് **ഉപ്പളയാർ.** കാസർകോഡ് ജില്ലയുടെ തെക്കുപടിഞ്ഞാറു ഭാഗത്തേയ്ക്കാണ് ഈ നദി ഒഴുകുന്നത്. മഞ്ചേശ്വരത്തിനടുത്തു വച്ച് ഈ നദി അറബിക്കടലിൽ ചേരുന്നു.*കാലെ* നദിയെന്നും ഇതിനെ വിളിയ്ക്കാറുണ്ട്.

## നീളം
ഉദ്ദേശം 50 കി.മീറ്റർ നീളത്തിലൊഴുകുന്ന നദിയാണിത്. 

## അവലംബം

വർഗ്ഗം:കേരളത്തിലെ നദികളുടെ ഉത്ഭവസ്ഥാനങ്ങൾ
വർഗ്ഗം:കേരളത്തിലെ നദികൾ
വർഗ്ഗം:കർണ്ണാടകത്തിലെ നദികൾ
അരച്ചുണ്ടൻ

കേരളത്തിലെ ഓരു ജലമുള്ളിടത്തും വേമ്പനാട്ടുകായലിലും  സാധാരണയായി കണ്ടുവരുന്ന ഒരു മത്സ്യമാണ് **അരച്ചുണ്ടൻ**(Congaturi halfbeak). . അരവായ്ക്കോലൻ എന്നും വിളിക്കുന്നു. നല്ല രുചിയുള്ള മത്സ്യമാണ്.

## നാമകരണം
1846-ൽ വാലെൻഡിനെസ് എന്ന ശാസ്ത്രജ്ഞൻ മലബാർ, ബോംബെ, പോണ്ടിച്ചേരി എന്നിവിടങ്ങളിൽ നിന്ന് ശേഖരിച്ച സാമ്പിളുകളുടെ അടിസ്ഥാനത്തിലാണ് ഈ മത്സ്യത്തിനെ വർഗ്ഗീകരിച്ചത്. കീഴ്ത്താടി മാത്രം നീണ്ടത് എന്ന് അർഥമുള്ള Hyporhamphus എന്ന നാമം നൽകിയിരിക്കുന്നത്.

## ശരീരപ്രകൃതി
ശരീരം വളരെ നീണ്ടതും ഉരുണ്ടതുമാണ്. വാലിന്റെ അഗ്രം പതിഞ്ഞ് കാണുന്നു. മുതുകുവശം പച്ചനിറമാണ്. പർശ്വങ്ങൾക്കും പച്ച നിറമുണ്ട്.പാർശ്വത്തിന്റെ മദ്ധ്യത്തിലൂടെ ഒരു വെള്ളിവര കടന്നു പോകുന്നു. ചിറകുകൾ സുതാര്യവും വർണ്ണ രഹിതവുമാണ്. കീഴ്ചുണ്ടിന്റെ അറ്റത്തിന് ചുവപ്പുറമുണ്ട്. 35 സെന്റിമീറ്റർ വരെ നീളം വയ്ക്കുന്നു. ശരാശരി വലിപ്പം 13 സെന്റിമീറ്ററാണ്.

## അവലംബം
*കേരളത്തിലെ ശുദ്ധജലമത്സ്യങ്ങൾ - കേരള ജൈവവൈവിധ്യബോർഡ്
*http://www.fishbase.org/summary/Hyporhamphus-limbatus.html

വർഗ്ഗം:കേരളത്തിലെ മത്സ്യങ്ങൾ
വർഗ്ഗം:ശുദ്ധജല മത്സ്യങ്ങൾ
ഗൂഗിൾ കാർ

ഡ്രൈവറുടെ ആവശ്യം ഇല്ലാതെ സ്വയം പ്രവർത്തിക്കാൻ കഴിവുള്ള യന്ത്ര വാഹനങ്ങൾ ഉണ്ടാക്കുവാനുള്ള ഗൂഗിൾ പ്രൊജക്റ്റ്‌ ആണ് **ഗൂഗിൾ ഡ്രൈവർലെസ്സ് കാർ**. പരീക്ഷണാടിസ്ഥാനത്തിൽ ഇത്തരത്തിലുള്ള പത്തോളം കാറുകൾ ഗൂഗിൾ നിർമിച്ചിട്ടുണ്ട്.

## മോട്ടോർ വാഹന നിയമങ്ങൾ
അമേരിക്കയിലെ നെവാഡ,ഫ്ലോറിഡ, കാലിഫോർണിയ എന്നീ സംസ്ഥാനങ്ങളിൽ സ്വയം പ്രവർത്തിക്കുന്ന വാഹനങ്ങൾ ഉപയോഗിക്കാനുതകുന്ന തരത്തിൽ മോട്ടോർ വാഹന രജിസ്ട്രേഷൻ നിയമങ്ങൾ 2011 ജൂൺ മുതൽ നിലവിലുണ്ട് .  നെവാഡയിലാണ് ഇതിനു വേണ്ടിയുള്ള നിയമം ആദ്യമായി ഉണ്ടാക്കിയത്. 

## പരീക്ഷണ ഫലങ്ങൾ

അപകടങ്ങളുണ്ടാക്കാതെ 300,000-ലധികം മൈലുകൾ പരീക്ഷണവാഹങ്ങൾ ഓടിച്ചതായി ഗൂഗിൾ അവകാശപ്പെടുന്നു.  വളരെയധികം ഹെയർപിൻ വളവുകളുള്ള സാൻ ഫ്രാൻസിസ്കോയിലെ ലംബാർഡ് സ്ട്രീറ്റ്, കാലിഫോർണിയ സ്റ്റേറ്റ് ഹൈവേ 1 തുടങ്ങിയ റോഡുകളിലൂടെ പരീക്ഷണയാത്രകൾ നടത്തിയതായി ഗൂഗിളിന്റെ ഔദ്യോഗിക ബ്ലോഗിൽ പറയുന്നു.

സ്വയം പ്രവർത്തിക്കാൻ കഴിവുള്ള യന്ത്ര വാഹനങ്ങൾ റോഡപകടങ്ങൾ കുറക്കുമെന്നാണ് വിദഗ്ദ്ധരുടെ അഭിപ്രായം. 40 മൈൽ വേഗതയിൽ പോകുന്ന കാർ നിരത്താൻ ശ്രദ്ധയുള്ള ഡ്രൈവർ 12 അടി ദൂരം എടുക്കുന്ന സമയത്ത് യന്ത്രക്കാർ 9 അടി മാത്രമേ എടുക്കുകയുള്ളൂ എന്നാണു ഇതിനു അവലംബമായി പറയുന്നത്.

## ഭാവി
അഞ്ചു വർഷത്തിനകം വ്യാവസായിക അടിസ്ഥാനത്തിൽ ഇത്തരത്തിലുള്ള കാറുകൾ പുറത്തിറങ്ങിയേക്കുമെന്നാണ് അനുമാനം.

## അവലംബം

## പുറത്തേക്കുള്ള കണ്ണികൾ

* യൂട്യൂബ് വീഡിയോ

വർഗ്ഗം:സാങ്കേതികവിദ്യ
വർഗ്ഗം:സ്വയം നിയന്ത്രിത വാഹനങ്ങൾ
വർഗ്ഗം:ഗൂഗിൾ
എസ്.ആർ. ശ്രീനിവാസ വരദൻ

ഇന്ത്യൻ വംശജനും, അമേരിയ്ക്കൻ പൗരത്വവുമുള്ള ഗണിതശാസ്ത്രജ്ഞനാണ് രംഗ അയ്യങ്കാർ **ശ്രീനിവാസ വരദൻ** ചെന്നൈയ്ക്കടുത്തുള്ള പൊന്നേരി എന്ന ഗ്രാമത്തിലാണ് ജനിച്ചത്. (ജനനം:2 ജനുവരി 1940)
## വിദ്യാഭ്യാസം
1959 ൽ മദ്രാസ് പ്രെസിഡെൻസി കോളേജിൽ നിന്നു ബിരുദം നേടുകയും തുടർന്ന് കൊൽക്കത്തയിലെ  ഇന്ത്യൻ സ്റ്റാറ്റിസ്റ്റിക്കൽ ഇൻസ്റ്റിറ്റ്യൂട്ടിൽ ചേരുകയും ചെയ്തു. 1963 ൽ അവിടെനിന്നു തന്നെ ഡോക്ടറേറ്റും നേടി. 
ഉപരിപഠനങ്ങൾക്കും ഗവേഷണത്തിനുമായി അമേരിയ്ക്കയിൽ താമസമാക്കിയ വരദൻ 1963 മുതൽ66 വരെ ന്യൂയോർക്കിലെ *കുറാന്റ് ഇൻസ്റ്റിറ്റ്യൂട്ട് ഓഫ് മാത്തമാറ്റിക്കൽ സയൻസി*ൽ പോസ്റ്റ് ഡോക്ടറൽ ഫെലോ ആയി ഗവേഷണം തുടർന്നു.
## പ്രധാന സംഭാവനകൾ
ഭൗതിക,ഗണിത, ജീവശാസ്ത്രമേഖലകളിൽ വളരെ പ്രാധാന്യമുള്ള *ഡിഫ്യൂഷൻ പ്രോസസസ്സ്, ബ്രൗണിയൻ മോഷൻ, ലാർജ് ഡിവിയേഷൻസ് എന്നിവയിലെ സംഭാവനകൾ ശ്രദ്ധേയമായവയാണ്.
==പ്രധാന ബഹുമതികൾ==
*നാഷനൽ മെഡൽ ഓഫ് സയൻസ്(2010) 
*ബിർഖോഫ് പുരസ്കാരം 
*ലിറോയ് .പി.സ്റ്റീൽ പുരസ്കാരം  (1996) 
*ആബൽ സമ്മാനം( 2007)  
*പദ്മഭൂഷൺ (2008)
==ലേഖനങ്ങൾ==
**Convolution Properties of Distributions on Topological Groups*.  Dissertation, Indian Statistical Institute, 1963.
*
*
* (with M. D. Donsker) 
* (with M. D. Donsker) Asymptotic evaluation of certain Markov process expectations for large time.  I, *Communications on Pure and Applied Mathematics* *'28** (1975), pp.&nbsp;1–47; part II, **28** (1975), pp.&nbsp;279–301; part III, **29** (1976), pp.&nbsp;389–461; part IV, **36''' (1983), pp.&nbsp;183–212.
* 
## അവലംബം

## പുറംകണ്ണികൾ

* S. R. Srinivasa Varadhan, home page at the Courant Institute
* 
* 

വർഗ്ഗം:ഇന്ത്യയിൽ ജനിച്ച ഗണിതശാസ്ത്രജ്ഞർ
വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:1940-ൽ ജനിച്ചവർ
വർഗ്ഗം:ജനുവരി 2-ന് ജനിച്ചവർ
വർഗ്ഗം:ആബേൽ പുരസ്കാര ജേതാക്കൾ
റൗഡി (ചലച്ചിത്രം)

തിരുമുരുകൻ പിക്ചേഴ്സിനുവേണ്ടി എം.വി. ആനന്ദും പി. രംഗരാജും ചേർന്നു നിർമിച്ച മലയാളചലച്ചിത്രമാണ് **റൗഡി**.  പ്രസിദ്ധ നോവലുകൾ സിനിമയാക്കുന്ന പതിവ്  സേതുമാധവൻ തുടങ്ങിയതിലെ രണ്ടാമത്തെ ചിത്രമാണിത്.  കേശവദേവിന്റെ തന്നെ ഓടയിൽ നിന്ന് ആയിരുന്നു ആദ്യ സംരംഭം.
 ഈ ചിത്രം 1966 ഏപ്രിൽ 9-ന് പ്രദർശിപ്പിച്ചു തുടങ്ങി.

## കഥാസംഗ്രഹം
വലിയചട്ടമ്പിയുടെ മകൻ പരമു ഒരു സാധുവായിരുന്നെങ്കിലും മോഷ്ടിച്ച ഒരു കത്തി നിവർത്തിയതു കണ്ട് ആൾക്കാർ പേടിയ്ക്കുന്നത് കണ്ട് ഒരു റൌഡിയുടെ വേഷം അണിയുകയായിരുന്നു.  സ്ഥലത്തെ ജന്മി ഗോവിന്ദക്കുറുപ്പ് അയാളുടെ ശത്രുക്കൾക്കെതിരെ പോരാടാൻ പരമുവിനെ നിയോഗിച്ചു. അബദ്ധത്തിൽ ഒരു കൊല നടക്കുകയും ചെയ്തപ്പോൾ പരമു ജയിലിലായി. മൂന്നുകൊല്ലത്തിനു ശേഷം ജയിലിൽ നിന്നും തിരിച്ചെത്തിയ പരമു ശ്രീഭൂതനാഥവിലാസം ഹോട്ടലിലാക്കി തന്റെ സങ്കേതം. ഉടമ പെരിയസ്വാമിയ്ക്കും മൂത്തമകൾ ദേവയാനിയ്ക്കും അനുജത്തി സരസ്വതിയ്ക്കും ഇത് അസഹ്യമായി. പെരിയസ്വാമിയുടെ ഭാര്യ പരമുവിനെ ക്ഷണിച്ച് സ്വീകരിച്ചതോടെ പെരിയസ്വാമിയും മകൻ ഭാസ്കരനും നാടു വിട്ടു.  പരമു ഹോട്ടൽ നടത്തിപ്പുകാരനായി. കള്ളുവരെ വിറ്റു തുടങ്ങി. ദേവയാനി ഗർഭിണിയുമായി.  പരമുവിന്റെ സഹചാരി ഔസോയുമായി അയാൾക്ക് തെറ്റിപ്പിരിയേണ്ടി വന്നു, ഔസോയും കൂട്ടരും പരമുവിനെതിരേ തിരിഞ്ഞു. ദേവയാനി പ്രസവിച്ച കുഞ്ഞിന്റെ അച്ഛൻ ഔസോ ആണെന്ന് ചിലർ പറഞ്ഞും പരത്തി.  ഔസൊ അതു ശരിയും വച്ചു.  ഒറ്റുയാനായി മാറിയ പരമുവിനെ ദേവയാനിയും സരസ്വതിയും കൂടെ വെട്ടുകത്തിയോങ്ങി അവിടെ നിന്നും ആട്ടിയോടിച്ചു. പെരിയസ്വാമി തിരികെയെത്തി ഹോടൽ നടത്തിത്തുടങ്ങി.

ആറുവർഷത്തിനു ശേഷം പരമു തിരിച്ചെത്തിയപ്പോൾ അയാൾ പഴയ പദവി നഷ്ടപ്പെട്ട് ഒറ്റയ്ക്കാവുകയായിരുന്നു. സ്വന്തം മകനായ വാസുവിനോട് സ്നേഹവാത്സല്യങ്ങൾ പ്രകടിപ്പിക്കാനാവാതെ പരമു നിരാശനായി. ഔസോയുമായുള്ള ഏറ്റുമുട്ടലിൽ പഴയ കത്തി തന്നെയാണ് ഔസോ പരമുവിനെ കൊല്ലാൻ ഉപയോഗിച്ചത്. മകൻ വാസുവിന്റെ മടിയിൽ കിടന്നാണ് പരമു അന്ത്യശ്വാസം വലിച്ചത്. വാസു പരമുവിന്റെ നെഞ്ചിലെ കത്തി വലിച്ചൂരി തോട്ടിലെറിഞ്ഞു.

## അഭിനേതാക്കളും അഥാപാത്രങ്ങളും
*സത്യൻ—പരമു
*ഷീല—ദേവയാനി
*ടി.എസ്. മുത്തയ്യ—പെരിയസ്വാമി
*അടൂർ ഭാസി—ഔസോ
*ടി.ആർ. ഓമന—ശ്രീദേവിയമ്മ
*പങ്കജവല്ലി—ശങ്കരിയമ്മ
*ജി.കെ. പിള്ള—കൈമൾ ചട്ടമ്പി
*ചാന്ദിനി -- പരമുവിന്റെ അനിയത്തി
*മാസ്റ്റർ സുരേഷ്—വാസു
*മാധവി വല്യമ്മ—നങ്ങേലി
*മുതുകുളം രാഘവൻ പിള്ള—സരസ്വതി
*ബി.കെ. പൊറ്റക്കാട്—ഉണ്ണിപ്പിള്ള
*അടൂർ പങ്കജം --
*ഹാജി അബ്ദുൾ റഹ്മാൻ --
*ജോൺസൺ --
*കടുവാക്കുളം ആന്റണി --
*പ്രതാപചന്ദ്രൻ --
*കുഞ്ചൻ --
*പോൾ --
*എം.ആർ. ദേവൻ --
*സുജാത -- 

## പിന്നണിഗായകർ
*പി. സുശീല
*എസ്. ജാനകി
*കെ.പി. ഉദയഭാനു
*രേണുക 

## അണിയറ പ്രവർത്തകർ
*ബാനർ—തിരുമുരുകൻ പിക്ചേർസ്
*വിതരണം --  തിരുമുരുകൻ പിക്ചേർസ്
*കഥ—പി കേശവദേവ്
*തിരക്കഥ—കെ.എസ്. സേതുമാധവൻ 
*സംഭാഷണം -- പി കേശവദേവ്
*സംവിധാനം --  കെ എസ് സേതുമാധവൻ
*നിർമ്മാണം -- എം വി ആനന്ദ്, പി രങ്കരാജ്
*ഛായാഗ്രഹണം --  പി രാമസ്വാമി
*സംവിധാന സഹായികൾ—ബി കെ പൊറ്റക്കാട്, എം എം നേശൻ
*കലാസംവിധാനം --  പി എൻ മേനോൻ
*ഗാനരചന—വയലാർ രാമവർമ്മ
*സംഗീതം --  ജി ദേവരാജൻ 

## ഗാനങ്ങൾ

## അവലംബം

## പുറത്തേക്കുള്ള കണ്ണികൾ
*ഷൈജൂ കോമിൽ നിന്ന്  റൗഡി
*മലയാളചലച്ചിത്രം ഡേറ്റാബേസിൽ നിന്ന് റൗഡി

പി കേശവദേവ് കഥയെഴുതിയ ചലച്ചിത്രങ്ങൾ

വർഗ്ഗം:

വർഗ്ഗം:1966-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സത്യൻ അഭിനയിച്ച മലയാളചലച്ചിത്രങ്ങൾ
:
എം എസ്. മണി ചിത്രസംയോജനം നടത്തിയ മലയാള ചലച്ചിത്രങ്ങൾ
അടൂർ ഭാസി അഭിനയിച്ച മലയാളചലച്ചിത്രങ്ങൾ
വയലാർ -ദേവരാജൻ ഗാനങ്ങൾ
വയലാറിന്റെ ഗാനങ്ങൾ
ജി. ദേവരാജൻ സംഗീതം നൽകിയ ചലച്ചിത്രങ്ങൾ
വർഗ്ഗം:കെ.എസ്. സേതുമാധവൻ തിരക്കഥ എഴുതിയ ചലച്ചിത്രങ്ങൾ
കെ അറ്റോമിക്ക്

രസതന്ത്രം പഠിക്കാൻ ഉപകരിക്കുന്ന ഒരു കമ്പ്യൂട്ടർ കളിയാണ് **കെ അറ്റോമിക്ക്**. ഇത് ഒരു സ്വതന്ത്രസോഫ്റ്റ്‍വെയറാണ്.

വർഗ്ഗം:സ്വതന്ത്ര വിദ്യാഭ്യാസ സോഫ്റ്റ്‌വെയറുകൾ
വർഗ്ഗം:കെ.ഡി.ഇ സഞ്ചയം
ആപ്ലിക്കേഷൻ ലെയർ

കമ്പ്യൂട്ടർ ശൃംഖലാ സംവിധാനത്തിൽ ഇന്റർനെറ്റ് പ്രോട്ടോക്കോൾ ഘടകങ്ങൾക്കിടയിൽ ആശയവിനിമയ നിബന്ധകളുടെയും രീതികളുടെയും സംഗ്രഹമായാണ് **ആപ്ലിക്കേഷൻ ലെയർ** പ്രവർത്തിക്കുന്നത്.എച്ച്ടിടിപി(HTTP), എഫ്ടിപി(FTP) മുതലായ പ്രോട്ടോകോളുകളും ഡിഎൻഎസ്(DNS), എസ്എസ്എച്ച്(SSH)മുതലായ സൗകര്യങ്ങളും ഈ ലെയറിലാണ് വരുക. ഒരു ശൃംഖലാ മാതൃകയുടെ (Network Reference Model) മുകളിലത്തെ ലെയറാണ് ആപ്ലിക്കേഷൻ ലെയർ. ഇന്റർനെറ്റ് പ്രോട്ടോക്കോൾ സ്യൂട്ടിലും (TCP/IP) ഒഎസ്ഐ(OSI)മോഡലിലും ഒരു ആപ്ലിക്കേഷൻ ലെയർ അബ്സ്ട്രാക്ഷൻ ഉണ്ട്രണ്ട് മോഡലുകളും അവയുടെ ഉയർന്ന തലത്തിലുള്ള ലെയറിനായി ഒരേ പദമാണ് ഉപയോഗിക്കുന്നതെങ്കിലും, നിർവചനങ്ങളും ഉദ്ദേശ്യങ്ങളും വ്യത്യസ്തമാണ്.
## ഇന്റർനെറ്റ് പ്രോട്ടോക്കോൾ സ്യൂട്ട്
ഇന്റർനെറ്റ് പ്രോട്ടോക്കോൾ സ്യൂട്ടിൽ, ഒരു ഇന്റർനെറ്റ് പ്രോട്ടോക്കോൾ (IP) കമ്പ്യൂട്ടർ ശൃംഖലയിലുടനീളമുള്ള പ്രോസസ്സ്-ടു-പ്രോസസ് കമ്മ്യൂണിക്കേഷനുകളിൽ ഉപയോഗിക്കുന്ന ആശയവിനിമയ പ്രോട്ടോക്കോളുകളും ഇന്റർഫേസ് രീതികളും ആപ്ലിക്കേഷൻ ലെയറിൽ അടങ്ങിയിരിക്കുന്നു.ആപ്ലിക്കേഷൻ ലെയർ ആശയവിനിമയത്തെ സ്റ്റാൻഡേർഡൈസ് ചെയ്യുന്നു, കൂടാതെ ഹോസ്റ്റ്-ടു-ഹോസ്റ്റ് ഡാറ്റ ട്രാൻസ്ഫർ ചാനലുകൾ സ്ഥാപിക്കുന്നതിനും ക്ലയന്റ്-സെർവർ അല്ലെങ്കിൽ പിയർ-ടു-പിയർ നെറ്റ്‌വർക്കിംഗ് മോഡലിൽ ഡാറ്റാ എക്സ്ചേഞ്ച് നിയന്ത്രിക്കുന്നത് ട്രാൻസ്പോർട്ട് ലെയർ പ്രോട്ടോക്കോളുകളെ ആശ്രയിച്ചിരിക്കുന്നു.ആശയവിനിമയം നടത്തുമ്പോൾ ആപ്ലിക്കേഷനുകൾ പരിഗണിക്കേണ്ട നിർദ്ദിഷ്ട നിയമങ്ങളോ ഡാറ്റാ ഫോർമാറ്റുകളോ ടിസിപി/ഐപി(TCP/IP) ആപ്ലിക്കേഷൻ ലെയർ വിവരിക്കുന്നില്ലെങ്കിലും, യഥാർത്ഥ സ്പെസിഫിക്കേഷൻ (-ൽ) ആപ്ലിക്കേഷൻ രൂപകൽപ്പനയ്ക്ക് ഇത് കരുത്ത് നൽകുകയും ചെയ്യുന്നു.

## അവലംബം

വർഗ്ഗം:കമ്പ്യൂട്ടർ ശാസ്ത്രം
വർഗ്ഗം:ഒ.എസ്.ഐ. മാതൃക
വർഗ്ഗം:കമ്പ്യൂട്ടർ ശൃംഖല
ഏണെസ്റ്റോ കാർഡിനൽ

നിക്കരാഗ്വൻ റോമൻ കത്തോലിക്കാ പുരോഹിതനും കവിയും രാഷ്ട്രീയപ്രവർത്തകനും വിമോചനദൈവശാസ്ത്രത്തിന്റെ വക്താവുമാണ് **ഏണെസ്റ്റോ കാർഡിനൽ** (ജനനം: 20 ജനുവരി 1925).   1965–1977 കാലഘട്ടത്തിൽ ആദ്ദേഹം സോളെന്റിനെയിം ദ്വീപുകൾ കേന്ദ്രീകരിച്ചു പ്രവർത്തിച്ചു. ഇവിടുത്തെ പ്രിമിറ്റിവിസ്റ്റ് കലാ സമൂഹത്തിന്റെ സ്ഥാപകനാണ്.
സാൻഡനിസ്റ്റ പാർട്ടിയിൽ അംഗമായ ഇദ്ദേഹം 1979 മുതൽ 1987 വരെ നിക്കരാഗ്വെയുടെ സാംസ്കാരിക വകുപ്പു മന്ത്രിയായിരുന്നു.
## ജീവിതരേഖ
## കൃതികൾ
### കവിതകൾ
**Gethsemani Ky*
**Hora 0* ("Zero Hour")
**Epigramas* ("Epigrams")
**Oración Por Marilyn Monroe* ("Prayer for Marilyn Monroe")
**El estrecho dudoso* ("The Doubtful Strait")
**Los ovnis de oro* ("Golden UFOs")
**Homenaje a los indios americanos* ("Homage to the American Indian")
**Salmos* ("Psalms")
**Oráculo sobre Managua* ("Oracle on Managua")
**Con Walker en Nicaragua* ("With Walker in Nicaragua and Other Early Poems")
**Cántico Cósmico* ("Cosmic Canticle")
**El telescopio en la noche oscura* ("Telescope in the Dark Night")
**Vuelos de la Victoria* ("Flights of Victory)
**Pluriverse: New and Selected Poems*
**El Origen de las Especies y otros poemas* ("The Origin of the Species")
## പുരസ്കാരങ്ങൾ
* 1980: പീസ് പ്രൈസ് (ജർമ്മൻ പുസ്തക ട്രേഡ്)
* 1990: പീസ് ആബി കറേജ് ഓഫ് കോൺഷ്യൻസ് അവാർഡ് 
* 2005: നോബൽ സമ്മാനത്തിന് ശുപാർശ ചെയ്യപ്പെട്ടു. 
* 2005: പീസ് പ്രൈസ് (ജർമ്മൻ പുസ്തക ട്രേഡ്)
* 2009: ഇബിറോ - അമേരിക്കൻ കവിതാ പുരസ്കാരം പാബ്ളോ നെരൂദ 
* 2009: ഗ്ലോബ് ആർട്ട് പുരസ്കാരം
* 2010: ആസ്ട്രിയൻ ക്രോസ് ഓഫ് ഹോണർ
* 2012: ക്വീൻ സോഫിയ പുരസ്കാരം

## അവലംബം

## പുറം കണ്ണികൾ
*About Ernesto Cardenal *- comprehensive bibliography*
*
*Ernesto Cardenal en MarcaAcme.com 
*Bishop Geoffrey Rowell on Cardenal , The Times.
* Stock Exchange Of Visions: Visions of Ernesto Cardenal (Video Interviews) 
* Poem set to music 

വർഗ്ഗം:കവികൾ
വർഗ്ഗം:1925-ൽ ജനിച്ചവർ
വർഗ്ഗം:ജനുവരി 20-ന് ജനിച്ചവർ
അമർ ജവാൻ ജ്യോതി

ഇന്ത്യയുടെ തലസ്ഥാനമായ ന്യൂ ഡെൽഹിയിൽ സ്ഥിതി ചെയ്യുന്ന ഇന്ത്യ ഗേറ്റിന്റെ കീഴിലായി സ്ഥാപിച്ചിട്ടുള്ള യുദ്ധസ്മാരകമാണ് **അമർ ജവാൻ ജ്യോതി**. 

## സ്മരണ
1971 ലെ ഇന്ത്യാ-പാകിസ്താൻ യുദ്ധത്തിൽ വീരചരമം പ്രാപിച്ച സൈനികരുടെ സ്മരണയ്ക്ക് അന്നത്തെ ഇന്ത്യൻ പ്രധാനമന്ത്രിയായിരുന്ന ഇന്ദിരാ ഗാന്ധിയാണ് ഈ സ്മാരകം പണി കഴിപ്പിച്ചത്.

## നിർമ്മിതി
കറുത്ത മാർബിളിനാൽ നിർമ്മിച്ചിരിക്കുന്ന ഈ സ്മാരകത്തിന്റെ മുകളിൽ നടുവിലായി ഒരു 7.62 എം.എം എസ്.എൽ.ആർ റൈഫിൾ അതിന്റെ ബാരൽ കീഴിലേയ്ക്ക് വരത്തക്കവണ്ണം കുത്തിനിർത്തിയിരിക്കുന്നു. അതിനുമുകളിലായി ഒരു ആർമ്മി ഹെൽമറ്റും സ്ഥാപിച്ചിരിക്കുന്നു. സ്മാരകത്തിന്റെ നാല് വശങ്ങളിലുമായി നാല് ദീപങ്ങൾ കത്തിനിൽക്കുന്നു..

## ചടങ്ങ്
1971-ലെ ഇന്ത്യാ-പാകിസ്താൻ യുദ്ധാനന്തരം ഇന്ദിരാഗാന്ധി ആ വർഷത്തെ റിപ്പബ്ലിക് ദിനത്തിൽ (1972 ജനുവരി 26) അമർ ജവാൻ ജ്യോതിയിലെത്തി യുദ്ധത്തിൽ മരിച്ച വീര ജവാന്മാർക്ക് പ്രത്യേകസ്മരണാചടങ്ങ് നടത്തുകയുണ്ടായി. അതിനുശേഷം എല്ലാ റിപ്പബ്ലിക്ക് ദിനത്തിലും ഇന്ത്യൻ രാഷ്ട്രപതിയും പ്രധാനമന്ത്രിയും ഈ ചടങ്ങ്  അനുഷ്ഠിച്ചുവരുന്നു.

## അവലംബം

വർഗ്ഗം:ഡെൽഹിയിലെ ചരിത്രസ്മാരകങ്ങൾ
നരഹത്യ

ഒരു മനുഷ്യൻ മറ്റൊരു മനുഷ്യനെ കൊല്ലുന്നതിനെ നിയമത്തിൽ **നരഹത്യ (Homicide)** എന്നാണ് വിളിക്കുന്നത്. 

## അവലംബം

## പുറത്തേയ്ക്കുള്ള കണ്ണികൾ

വർഗ്ഗം:മരണം
വർഗ്ഗം:നരഹത്യ
കേരള ഗ്രാമീണ ബാങ്ക്

1976-ലെ റീജിയണൽ റൂറൽ ബാങ്ക് ആക്ട് പ്രകാരം കേരളത്തിൽ രൂപം കൊണ്ട രണ്ടു ഗ്രാമീണബാങ്കുകളായ നോർത്ത് മലബാർ ഗ്രാമീൺ ബാങ്കിനേയും സൗത്ത് മലബാർ ഗ്രാമീൺ ബാങ്കിനേയും, കേന്ദ്രഗവണ്മെന്റിന്റെ ഒരു സംസ്ഥാനത്ത് ഒരു ഗ്രാമീണബാങ്ക് എന്ന പദ്ധതിപ്രകാരം ലയനം നടത്തിയപ്പോൾ നിലവിൽ വന്ന ബാങ്കാണ് **കേരള ഗ്രാമീണ ബാങ്ക്.** (Kerala Grameena Bank). ഇതിന്റെ ആസ്ഥാനം മലപ്പുറമാണ്. അടുത്ത നാലുവർഷത്തിനുള്ളിൽ കേരളത്തിലെ എല്ലാ ഗ്രാമപഞ്ചായത്തിലും കുറഞ്ഞത് ഒരു ശാഖയെങ്കിലും തുടങ്ങാൻ ബാങ്ക് ലക്ഷ്യമിടുന്നുണ്ട്. 

2018 ലെ കണക്കുകൾ പ്രകാരം ഇന്ത്യയിലെ ഏറ്റവും വലിയ ഗ്രാമീണബാങ്കാണ് കേരള ഗ്രാമീണ ബാങ്ക്. 

630ൽ കൂടുതൽ ശാഖകളും 10 റീജിയണൽ ഓഫീസുകളും ബാങ്കിനുണ്ട്. 8.41 കോടി ഓഹരി മൂലധനം ഉള്ള കേരള ഗ്രാമീൺ ബാങ്കിന്റെ യഥാക്രമം 50%,15%,35% ഓഹരികൾ കേന്ദ്ര സർക്കാർ, കേരള സർക്കാർ, സ്പോൺസർ ബാങ്കായ കാനറ ബാങ്ക് എന്നിവർ കയ്യാളുന്നു. 2017-18 സാമ്പത്തിക വർഷത്തിൽ 308 കോടി പ്രവർത്തനാദായവും 73.5 കോടി രൂപ അറ്റാദായവും ബാങ്ക് നേടി.  81 ലക്ഷത്തിലധികം ഉപഭോക്താക്കളാണ് കേരള ഗ്രാമീണ ബാങ്കിനുള്ളത്. പുതിയ സാങ്കേതികവിദ്യകൾ നടപ്പിൽ വരുത്താൻ എന്നും മുന്നിൽ നിൽക്കുന്ന കേരള ഗ്രാമീൺ ബാങ്ക് സെൽഫി അക്കൗണ്ട് തുറക്കൽ മൊബൈൽ ആപ്ലിക്കേഷൻ, ടാബ്ലറ്റ് ബാങ്കിങ്ങ് സേവനം, ചലിക്കുന്ന എ.ടി.എം മുതലായ സേവനങ്ങൾ പൊതുജനങ്ങൾക്ക് നൽകുന്നുണ്ട്.

സ്പോൺസർ ബാങ്കായ കാനറാ ബാങ്കിന്റെ അഭ്യർത്ഥന പ്രകാരം 2025 ഒക്ടോബറിൽ കേരള ഗ്രാമീൺ ബാങ്ക് എന്ന പേര് കേരള 'ഗ്രാമീണ' ബാങ്ക് എന്ന് പുനർനാമകരണം ചെയ്തു.

2025 ആഗസ്ത് 01  ലെ  നബാർഡ് നിർദ്ദേശപ്രകാരം രാജ്യത്തെ എല്ലാ റീജ്യണൽ റൂറൽ ബാങ്കുകൾക്കുമായി ഒരു ഒറ്റ ലോഗോ നിലവിൽ വന്നു. നവംബർ അവസാനവാരം കേരളാ ഗ്രാമീണ ബാങ്കും പുതിയ ലോഗോ സ്വീകരിച്ചു.

ലഘുചിത്രം|പകരം=ഗ്രാമീണ ബാങ്ക് പഴയ ലോഗോ |കേരള ഗ്രാമീണ ബാങ്ക് പഴയ ലോഗോ

## പുരസ്കാരങ്ങൾ
* അസോചം സോഷ്യൽ ബാങ്കിങ്ങ് അവാർഡ് - ബെസ്റ്റ് സോഷ്യൽ ബാങ്ക് 2017
* സ്റ്റേറ്റ് ഫോറം ഓഫ് ബാങ്കേഴ്സ് ക്ലബ്സ് ബാങ്കിങ്ങ് എക്സലൻസ് അവാർഡ് 2016-17

## അവലംബം

## പുറത്തേയ്ക്കുള്ള കണ്ണികൾ
* രൂപീകരണത്തെപ്പറ്റി

 

വർഗ്ഗം:ബാങ്കുകൾ
വർഗ്ഗം:കേരളത്തിലെ ബാങ്കുകൾ
കെ.കെ. ഹെബ്ബാർ

പ്രശസ്തനായ ഒരു ഇന്ത്യൻ ചിത്രകാരനായിരുന്നു കട്ടിംഗേരി കൃഷ്ണ ഹെബ്ബാർ എന്ന **കെ.കെ ഹെബ്ബാർ**(1911 – 1996).  ജഹാംഗീർ ആർട്ട് ഗാലറി സ്ഥാപിക്കുന്നതിനായി ഹോമി ഭാഭായോടൊപ്പം പ്രവർത്തിച്ചു.
## ജീവിതരേഖ
കർണ്ണാടകത്തിലെ ഉഡുപ്പിയിൽ  കലാഭിമുഖ്യമുള്ള ഒരു കുടുംബത്തിലാണ്  ഇദ്ദേഹം ജനിച്ചത്. മുംബൈയിലെ ജെ.ജെ സ്കൂൾ ഓഫ് ആർട്ടിൽ നിന്നും അദ്ദേഹം 1940-1945 കാലത്ത് ചിത്രകലാപഠനം പൂർത്തിയാക്കുകയുണ്ടായി.പിന്നീട് പാരീസിലെ ജുലിയൻ അക്കാഡമിയിലും പരിശീലനം തുടർന്നു.

ഭാരതീയമായ രേഖാലാവണ്യവും, കാവ്യാത്മകമായലാളിത്യവും ഇഴചേർന്ന ശൈലിയും,അത്യന്തം ഭാവാത്മകതയുമായിരുന്നു അദ്ദേഹത്തിന്റെ രചനകളുടെ സവിശേഷത
## പ്രധാന സൃഷ്ടികൾ
*ബർത്ത് ഓഫ് പോയട്രി.
*ഫെസ്റ്റിവൽ ഇൻ എ സ്ലം
*ഫ്ലഡ്
*വിക്ടിംസ്
*ഡ്രോട്ട്
എന്നിവയാണ്
## ബഹുമതികൾ
*പദ്മഭൂഷൺ
*പദ്മശ്രീ. (1961)
*ലളിതകലാ അക്കാഡമി അവാർഡ്
*സോവിയറ്റ് ലാൻഡ് നെഹ്രു അവാർഡ്
## സ്മരണ
ഹെബ്ബാറിന്റെ സ്മരണയ്ക്കായി കലാ സംഘടനയായ 'ആർട്ട് മന്ത്ര'യും കർണാടക ചിത്രകലാ പരിഷത്തും ചേർന്ന് ഹെബ്ബാർ ഫെസ്റ്റിവൽ സംഘടിപ്പിക്കുന്നുണ്ട്. ആർട്ട് മന്ത്ര ഹെബ്ബാർ സ്‌കോളർഷിപ്പും നൽകുന്നുണ്ട്.
## അവലംബം

## പുറം കണ്ണികൾ
*K K Hebbar's Profile,Interview and Collection of Artworks
*Artist K.K. Hebbar

വർഗ്ഗം:ഇന്ത്യൻ ചിത്രകാരന്മാർ
വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:1911-ൽ ജനിച്ചവർ
വർഗ്ഗം:1996-ൽ മരിച്ചവർ
കരുഞ്ചേര്

പശ്ചിമഘട്ടതദ്ദേശവാസിയായ ഒരു വലിയ മരമാണ് **കരുഞ്ചേര്**. . 35 മീറ്ററോളം ഉയരം വയ്ക്കുന്ന  ഈ മരം 1300 മീറ്റർ വരെ ഉയരരമുള്ള നനവാർന്ന നിത്യഹരിതവനങ്ങളിൽ കാണുന്നു. തളിരിലകൾ ചമ്മന്തി ഉണ്ടാക്കാൻ ഉപയോഗിക്കുന്നു. തടിയിൽ നിന്നും കായയിൽനിന്നും കിട്റ്റുന്ന കറ ചായം ഉണ്ടാക്കാനും കൊള്ളാം.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ സസ്യജാലം
ഷിരിയ നദി

കർണ്ണാടകത്തിലെ ആനക്കുണ്ടി മലയിൽനിന്നു ഉത്ഭവിച്ച് കുമ്പളക്കായലിൽ പതിച്ച്  അറബിക്കടലിൽ എത്തുന്ന നദിയാണ് **ഷിരിയ**. കാസർകോഡ് ജില്ലയിലൂടെയാണ് ഈ നദി ഒഴുകുന്നത്.
 
## പോഷകനദികൾ
പല്ലതട്ക,ഏറാമട്ടി,കുമ്പളയാർ എന്നിവയാണ് ഷിരിയയുടെ പോഷക നദികൾ .
## നീളം
67 കി.മീറ്റർ നീളമുള്ള നദിയാണ് ഷിരിയ.
## അവലംബം

വർഗ്ഗം:കേരളത്തിലെ നദികൾ
പി. മാധവൻപിള്ള

പ്രമുഖനായ മലയാള വിവർത്തകനാണ് **പി. മാധവൻപിള്ള** (ജനനം : 28 ജനുവരി 1941 - മരണം : 26 മാർച്ച് 2022). മികച്ച വിവർത്തകനുള്ള കേന്ദ്ര-കേരള സാഹിത്യ അക്കാദമി അവാർഡുകൾ നേടിയിട്ടുണ്ട്. മറാത്തി എഴുത്തുകാരനായ വി.എസ്.ഖാണ്ഡേക്കറുടെ വിഖ്യാത നോവൽ യയാതി ഉൾപ്പെടെ ഭാരതത്തിലെ വിവിധ ഭാഷകളിലെ പ്രശസ്ത കൃതികൾ ഇദ്ദേഹം മലയാളത്തിലേക്ക് വിവർത്തനം ചെയ്തിട്ടുണ്ട്.

## ജീവിതരേഖ
1941-ൽ കൊല്ലം ജില്ലയിലെ മൈനാഗപ്പള്ളിയിൽ ജി. പരമേശ്വരൻ പിള്ളയുടെയും കുഞ്ഞിപിള്ളയമ്മയുടെയും മകനായി ജനിച്ചു. തിരുവനന്തപുരം യൂണിവേഴ്സിറ്റി കോളജിൽ നിന്ന് ഒന്നാം റാങ്കോടെ എം.എ പാസായ ശേഷം വിവിധ എൻ.എസ്.എസ് കോളജുകളിൽ ഹിന്ദി അധ്യാപകനായി ജോലി ചെയ്തു.

ജ്ഞാനപീഠം പുരസ്കാരം നേടിയ വി.എൻ. ഖണ്ഡേക്കറുടെ ‘*യയാതി*’യുടെ വിവർത്തനമാണു മാധവൻപിള്ളയെ പ്രശസ്‌തനാക്കിയത്. ഇതുൾപ്പെടെ 25-ലേറെ കൃതികൾ ഇദ്ദേഹം മലയാളത്തിലേക്ക് വിവർത്തനം ചെയ്തു. ‘*മയ്യാദാസിന്റെ മാളിക*’യ്ക്ക് കേന്ദ്രസാഹിത്യ അക്കാദമി പുരസ്കാരവും ‘*ശിലാപത്മ*’ത്തിന് കേരള സാഹിത്യ അക്കാദമി പുരസ്കാരവും ലഭിച്ചു. ഇന്ത്യൻ ക്ലാസിക്കുകളുമായി മലയാളികൾക്ക് ഹൃദയബന്ധം സ്ഥാപിക്കാൻ കഴിഞ്ഞത് പി മാധവൻ പിള്ളയുടെ വിവർത്തനത്തിലൂടെയായിരുന്നു എന്ന് പറയാം. ഭാരതീയ ഭാഷാകൃതികളുടെ ഇംഗ്ലീഷ് പരിഭാഷകളിൽ നിന്നല്ലാതെ ആ കൃതികളിലെ ജീവിതങ്ങൾ ഉരുത്തിരിഞ്ഞ മൂലഭാഷാകൃതികളിൽനിന്നുതന്നെ തർജമ ചെയ്താൽ അതിന് മൂല്യം വർധിക്കും എന്നതിന് ഉദാഹരണമായി മാധവൻപിള്ളയുടെ യയാതിയും ദ്രൗപദിയും പ്രഥമപ്രതിശ്രുതിയും തമസ്സും ചൂണ്ടിക്കാണിക്കപ്പെടുന്നു.
ഇതോടൊപ്പം പല പ്രമുഖ കൃതികളും മലയാളത്തിൽ നിന്ന് ഹിന്ദിയിലേക്കും ഇദ്ദേഹം പരിഭാഷപ്പെടുത്തിയിട്ടുണ്ട്. സാഹിത്യകൃതികൾക്കു പുറമേ ഒരു പ്രമുഖ ഹിന്ദി-മലയാളം നിഘണ്ടുവും ഇദ്ദേഹത്തിന്റേതായിട്ടുണ്ട്.

ചങ്ങനാശേരി എൻ.എസ്.എസ് കോളേജിലും,​ കാലടി ശ്രീശങ്കരാചാര്യ സർവകലാശാലയിലും ഹിന്ദിവിഭാഗം മേധാവിയായിരുന്നു. ഇതിനു പുറമേ കേന്ദ്ര പാർലമെന്ററികാര്യ മന്ത്രാലയത്തിന്റെ ഹിന്ദി ഉപദേശകസമിതി അംഗം, എം.ജി സർവകലാശാല ബോർഡ് ഓഫ് സ്റ്റഡീസ് ചെയർമാൻ എന്നീ നിലകളിലും പ്രവർത്തിച്ചിട്ടുണ്ട്. 
### കുടുംബം
ഭാര്യ: പെരുന്ന കളത്തിൽ ടി.യമുന. മക്കൾ: എം.വിദ്യ, സുദീപ്.

## വിവർത്തന കൃതികൾ
**യയാതി*
**പ്രഥമപ്രതിശ്രുതി*
* *മൃത്യുഞ്ജയം*
**തമസ്*
**മയ്യാദാസിന്റെ മാളിക*
**ശിലാപത്മം*
**ഉത്തരമാർഗ്ഗം*
**ദ്രൗപതി*
**നിഴലും വെളിച്ചവും*
**സുവർണ്ണലത*
**ബകുളിന്റെ കഥ*
**മൗനി*
**മഹാനായകൻ*

## പുരസ്കാരങ്ങൾ
*കേന്ദ്ര സാഹിത്യ അക്കാദമി അവാർഡ്
*കേരള സാഹിത്യ അക്കാദമി അവാർഡ്
*ദേശീയ മനുഷ്യാവകാശ കമ്മീഷന്റെ പുരസ്‌കാരം
*എം.എൻ സത്യാർത്ഥി പുരസ്‌കാരം
*ഭാരത് ഭവൻ പുരസ്കാരം

## അവലംബം


വർഗ്ഗം:കേരളത്തിലെ എഴുത്തുകാർ
വർഗ്ഗം:മലയാളം വിവർത്തകർ
വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:1941-ൽ ജനിച്ചവർ
വർഗ്ഗം:ജനുവരി 28-ന് ജനിച്ചവർ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:വിവർത്തനത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
ദ്രവം

ദ്രാവകത്തിനും വാതകത്തിനും ഭൗതികശാസ്ത്രത്തിൽ പൊതുവായുള്ള പേരാണ് **ദ്രവം**. ആയാസങ്ങൾക്ക് (stress) വിധേയമായശേഷം പൂർവസ്ഥിതിയിലേക്കു തിരിച്ചുവരാനാകാത്തവിധം രൂപമാറ്റം സംഭവിക്കുന്ന പദാർഥങ്ങളാണ് ദ്രവങ്ങൾ. ഇത്തരം സമ്മർദങ്ങളാണ് ഒഴുക്കിന് (flow) കാരണമാകുന്നത്. ഖരാവസ്ഥയെ അപേക്ഷിച്ച് ദ്രവങ്ങളുടെ തന്മാത്രകൾക്ക് ചലനസ്വാതന്ത്ര്യം കൂടുതലുണ്ട്. പരിമിത ചലനസ്വാതന്ത്ര്യമുള്ള ദ്രവത്തെ ദ്രാവകമെന്നും പൂർണ ചലനസ്വാതന്ത്ര്യമുള്ളവയെ വാതകമെന്നും പറയുന്നു.  ഏതൊരു വാതകത്തെയും ഒരു നിശ്ചിത താപനിലയ്ക്കു (critical temperature) താഴെ തണുപ്പിച്ച് മർദത്തിനു വിധേയമാക്കിയാൽ അത് ദ്രാവകമായി മാറും.

## ദ്രവത്തിന്റെ ഗുണധർമങ്ങൾ

ഘനത്വം, മർദം, വിശിഷ്ട ഭാരം (specific weight), ശ്യാനത(viscosity), പ്രതലബലം, കേശികത്വം (capillary) എന്നിവ ദ്രവങ്ങളുടെ ഗുണധർമങ്ങളാണ്.  

### ഘനത്വം

### വിശിഷ്ട ഭാരം

### മർദ്ദം

### വിശിഷ്ട ഭാരം

### ശ്യാനത
ദ്രവത്തിലെ ചലിച്ചുകൊണ്ടിരിക്കുന്ന വിവിധ സ്തരങ്ങൾ (layers) തമ്മിലുള്ള ഘർഷണത്തെയാണ് ശ്യാനത എന്നു പറയുന്നത്. ഇതിന്റെ സൂചകമാണ് ശ്യാനതാ ഗുണാങ്കം (coefficient of viscosity).

### പ്രതലബലം
തന്മാത്രകളുടെ പരസ്പരാകർഷണംകൊണ്ട് ഒരു ദ്രാവകത്തിന്റെ ഉപരിതലം ഇലാസ്തിക ചർമംപോലെ വലിഞ്ഞുനില്ക്കുന്ന അവസ്ഥയാണ് പ്രതലബലം. ഇതുമൂലം ദ്രാവകങ്ങൾക്ക് സാന്ദ്രത കൂടിയ ചെറിയ വസ്തുക്കളെ മുങ്ങിപ്പോകാതെ താങ്ങിനിർത്താൻ സാധിക്കുന്നു. ദ്രാവകത്തുള്ളികൾ ഗോളാകാരം കൈക്കൊള്ളാനും പ്രതലബലമാണ് കാരണം.

### കേശികത്വം
ദ്രാവകത്തിലെയും ദ്രാവകത്തിനു തൊട്ടുള്ള ഖരപദാർഥത്തിലെയും തന്മാത്രകൾ തമ്മിലുള്ള ആകർഷണവും (adhesive force) ദ്രാവകത്തിലെ തന്മാത്രകൾ തമ്മിലുള്ള ആകർഷണവും (cohesive force) താരതമ്യം ചെയ്യുമ്പോൾ ആദ്യത്തേതാണ് കൂടുതലെങ്കിൽ ദ്രാവകം പ്രസ്തുത ഖരവസ്തുവിനെ നനയ്ക്കുന്നു (wets) എന്നു പറയും. അത്തരം വസ്തുക്കളാൽ നിർമ്മിക്കപ്പെട്ട നേർത്ത കുഴലുകളിലൂടെ, ഗുരുത്വബലത്തെ അതിലംഘിച്ച് ദ്രാവകം മേല്പോട്ടു കയറുന്ന പ്രതിഭാസമാണ് കേശികത്വം.
ബയോടെക്നോളജി നിയന്ത്രണ അതോറിറ്റി ഓഫ് ഇന്ത്യ

22 ഏപ്രിൽ 2013 ന് ബയോടെക്നോളജി നിയന്ത്രണ അതോറിറ്റി ഓഫ് ഇന്ത്യ (ബ്രായ്) ബിൽ 2013 എന്ന പേരിൽ ഇന്ത്യൻ പാർലമെന്റിൽ അവതരിപ്പിച്ച ബില്ലിലാണ് **ബയോടെക്നോളജി നിയന്ത്രണ അതോറിറ്റി ഓഫ് ഇന്ത്യ** (ബ്രായ്) സ്ഥാപിക്കാൻ ശുപാർശ ചെയ്തിരിക്കുന്നത്. According to the 2012 bill 
ഒരു സ്വതന്ത്ര സ്റ്റാറ്റ്യൂട്ടറി എജൻസിയായി പ്രവർത്തിക്കുന്ന ബ്രായ്, ഗവേഷണം, ഗതാഗതം, ഇറക്കുമതി, നിർമ്മാണം, ആധുനിക ബയോ - ടെക്നോളജിയുടെ ഉത്പന്നങ്ങളുടെ നിയന്ത്രണവും ഏകോപനവുമാണ് നിർവഹിക്കുന്നത്. ജൈവ സുരക്ഷക്കായുള്ള കാർടജീന പ്രോട്ടോക്കോളിലും ജൈവവൈവിധ്യത്തെക്കുറിച്ചുള്ള ഐക്യരാഷ്ട്രസഭാ കൺവെൻഷനിലും ഇന്ത്യ ഒപ്പു വച്ചതു പ്രകാരമാണ് ഇത്തരമൊരു നിയന്തണ സംവിധാനം ഏർപ്പെടുത്തിയത്. 

## ബയോടെക്നോളജി നിയന്ത്രണ അതോറിറ്റി ഓഫ് ഇന്ത്യ
ചെയർപെഴ്സൺ, രണ്ട് പൂർണ്ണ സമയാംഗങ്ങൾ, രണ്ട് ഭാഗികാംഗങ്ങൾ ഉണ്ടാകണമെന്ന് ബിൽ ശുപാർശ ചെയ്യുന്നു. ഇതിലൊരാൾ ജീവശാസ്ത്ര, കാർഷിക, ആരോഗ്യ പരിസ്ഥിതി, ജീവശാസ്ത്ര മേഖലകളിലെ ബയോടെക്നോളജി പ്രയോഗങ്ങളിൽ വൈദഗ്ദ്യമുള്ളായിരിക്കണം.

## ഇന്റർ മിനിസ്റ്റീരിയൽ ഗവേണിംഗ് ബോർഡ്
ബയോടെക്നോളജി നിയന്ത്രണ അതോറിറ്റിയുടെ പ്രവർത്തനങ്ങൾ നിരീക്ഷിക്കാനായി വിവിധ മന്ത്രാലയങ്ങളുടെ പ്രതിനിധികൾ ചേരുന്ന ഒരു ബോർഡ് വ്യവസ്ഥ ചെയ്യുന്നുണ്ട്.

## നാഷണൽ ബയോടെക്നോളജി ഉപദേശക കൗൺസിൽ
ബയോടെക്നോളജി ഉത്പന്നങ്ങളുടെയും ജീവികളുടെയും ഉപയോഗത്തെ സംബന്ധിച്ച അവരുടെ പ്രതികരണമറിയുന്നതിനായി തത്പര കക്ഷികളും കർഷകരുമടങ്ങുന്നവരുടെ ഒരു കൗൺസിലിന് ബ്രായ് ബിൽ ശുപാർശ ചെയ്യുന്നുണ്ട്.

## വിമർശനം
ഗ്രീൻ പീസ് പോലെയുള്ള പരിസ്ഥിതി സംഘടനകൾ ശക്തമായ വിമർശനമാണ് ഈ ബില്ലിനെതിരെ ഉന്നയിച്ചിട്ടുള്ളത്.വിവിധ സംഘടനകൾ ഈ ബിൽ പിൻവലിക്കാനായി ആവശ്യപ്പെട്ടിട്ടുണ്ട്. 16 ഓളം എം പി മാർ ഈ ബില്ല് പിൻവലിക്കണമെന്ന് ആവശ്യപ്പെട്ട് പത്രസമ്മേളനം നടത്തി. ബസുദേവ് ആചാര്യ ചെയർമാനായ പാർലമെന്ററി സ്റ്റാന്റിംഗ് കമ്മിറ്റി ഓൺ അഗ്രിക്കൾച്ചർ തങ്ങളുടെ റിപ്പോർട്ടിൽ ഈ ബില്ലിനെ ശക്തമായി വിമർശിച്ചിരുന്നു.

വിമർനങ്ങൾക്കുള്ള കാരണം:
* വിവരാവകാശ നിയമത്തിനു പുറത്താണ് ഈ ബിൽ
*ജൈവ വൈവിധ്യ സമ്പന്നമായ നമ്മുടെ നാടിന് വേണ്ടത് മൂന്ന് സാങ്കേതിക വിദഗ്ദ്ധർമാത്രം തീരുമാനിക്കുന്ന കാര്യങ്ങളല്ല.
* ബയോടെക്‌നോളജിക്കുവേണ്ടി ഏറ്റവും കൂടുതൽ പണമിറക്കുന്ന മന്ത്രാലയം തന്നെ (സയൻസ് ആൻഡ് ടെക്‌നോളജി) ഇതിന്റെ നിയന്ത്രകരാവുന്നത് അശാസ്ത്രീയവും അപകടകരവുമാണ്. 
*സുരക്ഷിതമായ ഭക്ഷണെ എന്നൊന്നില്ലാതാവും. വിത്തിന്റെയും ഭക്ഷണത്തിന്റെയും മേലുള്ള എല്ലാ നിയന്ത്രണങ്ങളും സാമാന്യ ജനങ്ങൾക്ക് നഷ്ടമാകും.

## അവലംബം

## പുറം കണ്ണികൾ
* Vidarbha crisis, blog expressing dissattisfaction with BRAI
* "Seeds of discontent," The Hindu, March 2, 2012. Retrieved May 24 2012

വർഗ്ഗം:ജൈവസാങ്കേതികവിദ്യ
ദാരുലതകൾ

[thumb|right|250px|[പുല്ലാഞ്ഞി, ഒരു ദാരുലത]]
ആയുസ്സു കൂടുതലുള്ള വല്ലരികളാണ് **ദാരുലതകൾ** - **Lianas**. നിബിഡവനത്തിലെ മഴക്കാടുകളിൽ കൂടുതലായി കണ്ടുവരുന്നു. സൂര്യപ്രകാശം ലഭിക്കാനായി വന്മരങ്ങളിൽ ചുറ്റിപ്പിടിച്ചു മുകളിലേക്കു വളരുന്നു. വൃക്ഷത്തലപ്പിലെത്തി സൂര്യപ്രകാശം  സ്വീകരിക്കുന്നു. വർഷങ്ങളോളം ആയുസ്സുള്ളതിനാൽ ഇവയുടെ കാണ്ഡം ബലവും വണ്ണവും വയ്ക്കുന്നു. മൊട്ടൻവള്ളി, കാക്കവള്ളി, പുല്ലാഞ്ഞി എന്നി ഇതിനുദാഹരണമാണ്. വലിയ വൃക്ഷങ്ങളിൽ ഇത്തരം വള്ളികൾ സർപ്പങ്ങളെപ്പോലെ കെട്ടുപിണഞ്ഞു വളരുന്നു.

വർഗ്ഗം:സസ്യങ്ങൾ
വർഗ്ഗം:സസ്യശാസ്ത്രം
കെ. അനിരുദ്ധൻ

സി.പി.ഐ.(എം) ന്റെ പ്രമുഖ നേതാവും നിയമസഭാസാമാജികനുമായിരുന്നു **കെ. അനിരുദ്ധൻ**. 1927 ഫെബ്രുവരി 28നു് പി. കൃഷ്ണന്റെ പുത്രനായി തിരുവനന്തപുരത്തു ജനിച്ച ഇദ്ദേഹം ബി.എ., ബി.എൽ. ബിരുദധാരിയാണു്. ദീർഘകാലം സിപിഐ എം ജില്ലാകമ്മിറ്റി അംഗമായും ജില്ലാ സെക്രട്ടറിയറ്റ്അംഗവുമായും പ്രവർത്തിച്ചിരുന്നു. സിഐടിയു ജില്ലാ പ്രസിഡന്റായും സംസ്ഥാന വൈസ് പ്രസിഡന്റായും പ്രവർത്തിച്ചു. സിഐടിയു അഖിലേന്ത്യ വർക്കിങ് കമ്മിറ്റിഅംഗമായിരുന്നു. പട്ടം താണുപിള്ള പഞ്ചാബ് ഗവർണറായതിനെത്തുടർന്ന് 1963ൽ നടന്ന തെരഞ്ഞെടുപ്പിൽ വിജയിച്ച് നിയമസഭാംഗമായി. 1965ൽ ജയിലിൽകിടന്നുകൊണ്ട് തിരുവനന്തപുരം മണ്ഡലത്തിൽനിന്ന് നിയമസഭയിലേക്ക് മത്സരിച്ച് മുഖ്യമന്ത്രിയായിരുന്ന ആർ ശങ്കറിനെ പരാജയപ്പെടുത്തി.1967 വീണ്ടും ആർ ശങ്കറെ ചിറയിൻകീഴിൽ പരാജയപ്പെടുത്തി. '79ൽ തിരുവനന്തപുരം ഈസ്റ്റ് മണ്ഡലത്തിൽനിന്ന് ഉപതെരഞ്ഞെടുപ്പിൽ വിജയിച്ചു. '80ൽ തിരുവനന്തപുരം നോർത്ത് മണ്ഡലത്തിൽനിന്ന് നിയമസഭാംഗമായി. '89ൽ തിരുവനന്തപുരം ജില്ലാ കൌൺസിലിന്റെ പ്രഥമ പ്രസിഡന്റായി. കേരളം, നവകേരളം, വിശ്വകേരളം എന്നീ പത്രങ്ങളുടെ എഡിറ്ററായി പ്രവർത്തിച്ചിട്ടുണ്ടു്. 

മുൻ എംപിയും സിപിഐഎം പ്രവർത്തകനുമായ എ. സമ്പത്ത് ഇദ്ദേഹത്തിന്റെ മകനാണ്.

## തിരഞ്ഞെടുപ്പുകൾ

## അവലംബം


വർഗ്ഗം:1927-ൽ ജനിച്ചവർ
വർഗ്ഗം:ഫെബ്രുവരി 28-ന് ജനിച്ചവർ
വർഗ്ഗം:ഉപതിരഞ്ഞെടുപ്പിൽകൂടി നിയമസഭാംഗമായവർ
വർഗ്ഗം:രണ്ടാം കേരള നിയമസഭാംഗങ്ങൾ
വർഗ്ഗം:1965-ലെ കേരളനിയമസഭയിലേക്ക് തിരഞ്ഞെടുക്കപ്പെട്ടവർ
വർഗ്ഗം:അഞ്ചാം കേരള നിയമസഭാംഗങ്ങൾ
വർഗ്ഗം:ആറാം കേരള നിയമസഭാംഗങ്ങൾ
വർഗ്ഗം:നാലാം ലോക്‌സഭയിലെ അംഗങ്ങൾ
യൂഹെലപ്പസ്

ടൈറ്റനോസോറിഡ് കുടുംബത്തിൽ പെട്ട ഒരു ദിനോസർ ആണ് **യൂഹെലപ്പസ്** . തുടക്ക ക്രിറ്റേഷ്യസ് കാലത്ത് ജീവിച്ചിരുന്ന ഇവയുടെ ഫോസ്സിൽ കണ്ടു കിട്ടിയിട്ടുള്ളത് ചൈനയിൽ നിന്നും ആണ്. മിക്ക സോറാപോഡ് ദിനോസറുകളെ പോലെ ഇവയും വളരെ വലിയവ ആയിരുന്നു. ചൈനയിൽ നിന്നും ഫോസ്സിൽ കണ്ടു കിട്ടിയ ആദ്യത്തെ ദിനോസറും ഇവയാണ് .

## ശരീര ഘടന
വളരെ വലിയ സസ്യഭോജി ആയ ഇവയ്ക്ക് ഏകദേശം 15-20 ടൺ ഭാരം ഉണ്ടായിരുന്നു , നീളം ആക്കട്ടെ 15 മീറ്റർ  (49.2 അടിയും) ആയിരുന്നു . മറ്റു സോറാപോഡകളെ അപേക്ഷിച്ച് ഇവയുടെ മുൻ കാലുക്കൾ നീളമേറിയിരുന്നു. മരങ്ങളുടെ മുകളിൽ നിന്നും ഇവ ഭക്ഷണം തേടിയതിനു ഒരു തെളിവാണ് ഈ നീണ്ട മുൻ കാലുകളും നീണ്ട കഴുത്തും. 

## അവലംബം

*http://animal.discovery.com/dinosaurs/euhelopus.htm

വർഗ്ഗം:ഏഷ്യൻ ദിനോസറുകൾ
വർഗ്ഗം:തുടക്ക ക്രിറ്റേഷ്യസ് കാലത്തെ ദിനോസറുകൾ
തിയോഫിലസ് ജോൺ മെറ്റ്കാഫ്

ബ്രിട്ടീഷ് ഇന്ത്യയിലെ ഒരു ഭരണകർത്താവായിരുന്നു **തിയോഫിലസ് ജോൺ മെറ്റ്കാഫ്** (, ജീവിതകാലം: 1828 നവംബർ 28 - 1883 നവംബർ 10 ). *തിയോ* എന്നു മാത്രമായും അറിയപ്പെടുന്നു. ഡെൽഹിയിലെ ബ്രിട്ടീഷ് റെസിഡന്റായിരുന്ന തോമസ് മെറ്റ്കാഫിന്റെ പുത്രനായിരുന്നു അദ്ദേഹം. 1857-ലെ ലഹളയുടെ അവസാനം ദില്ലി നിവാസികൾക്കെതിരെയുള്ള ബ്രിട്ടീഷ് സേനയുടെ കൂട്ടക്കുരുതിയിൽ മുഖ്യ പങ്കുവഹിച്ചതിന്റെ പേരിൽ പ്രസിദ്ധനാണ്.

## ദില്ലിയിൽ
ഇംഗ്ലണ്ടിലെ പഠിത്തത്തിനുശേഷം ഈസ്റ്റ് ഇന്ത്യ കമ്പനിയിൽ ഒരു ജൂനിയർ മജിസ്ട്രേറ്റായി ജോലിയിൽ പ്രവേശിച്ചിരിക്കുകയായിരുന്നു തിയോഫിലസ്. 1851-ൽ ദില്ലിയിൽ പിതാവിനോടൊപ്പം നിയമനം ലഭിച്ചു. തന്നിലേക്കൊതുങ്ങിക്കഴിഞ്ഞിരുന്ന പിതാവ് തോമസ് മെറ്റ്കാഫിൽ നിന്ന് വ്യത്യസ്തനായി തിയോ, സാമൂഹ്യബന്ധങ്ങൾ കൂടുതലുള്ളയാളായിരുന്നു. സുഹൃത്തുക്കളോടൊത്ത് പാർട്ടികളിൽ പങ്കെടുക്കുകയും നിയമലംഘനങ്ങൾ നടത്തുകയും ചെയ്തു. ദില്ലിയിൽ നിയമനം ലഭിക്കുന്ന കാലത്ത് തിയോഫിലസിനെതിരെ ഗുരുതരമായ കൃത്യവിലോപത്തെ സംബന്ധിച്ച ആരോപണവും കോടതിവ്യവഹാരവും നിലനിൽക്കുന്നുണ്ടായിരുന്നു. ഇക്കാരണങ്ങൾ കൊണ്ട് അച്ഛനും മകനും തമ്മിൽ നല്ല ബന്ധത്തിലായിരുന്നില്ല.

1857-ലെ ലഹളക്കാലത്ത് പുരാതനദില്ലി നഗരമതിലിനുള്ളിൽ നിന്ന് രക്ഷപ്പെട്ട ചുരുക്കം ബ്രിട്ടീഷ് ഉദ്യോഗസ്ഥരിലൊരാളായിരുന്നു തിയോ. ഇക്കാലത്ത് അദ്ദേഹം ഡെൽഹിയിലെ ജോയിന്റ് മജിസ്ട്രേറ്റ് ആയിരുന്നു. തുടർന്ന് ബ്രിട്ടീഷുകാർ ദില്ലി പിടിച്ചടക്കുന്ന കാലത്ത് ഡെൽഹി ഫീൽഡ് ഫോഴ്സിൽ ചേരുകയും, നഗരവാസികളോടുള്ള ബ്രിട്ടീഷുകാരുടെ രക്തരൂഷിതമായ പ്രതികാരത്തിന് നേതൃത്വം നൽകുകയും ചെയ്തു.
## കുടുംബം
ഷാർലറ്റ് ആയിരുന്നു തിയോയുടെ ഭാര്യ. ഒരു ആൺകുട്ടിയെ പ്രസവിച്ചതിനെത്തുടർന്ന് അവരുടെ ആരോഗ്യസ്ഥിതി വഷളാകുകയും, 1853 സെപ്റ്റംബർ 26-ന് സിംലയിൽവച്ച് മരണമടയുകയും ചെയ്തു. ഭാര്യയുടെ മരണത്തിനുപിന്നാലെത്തന്നെ പിതാവും മരണമടഞ്ഞു. ഈ മരണങ്ങൾ മൂലമുള്ള മാനസികസമ്മർദ്ദം അദ്ദേഹത്തിന്റെ ശാരീരികസ്ഥിതിയെ കാര്യമായി ബാധിച്ചിരുന്നു.

## അവലംബം

## കുറിപ്പുകൾ
* വർഗ്ഗം:1857-ലെ ഇന്ത്യൻ ലഹളയുമായി ബന്ധപ്പെട്ട വ്യക്തികൾ
വർഗ്ഗം:ബ്രിട്ടീഷ് ഈസ്റ്റ് ഇന്ത്യാ കമ്പനി ഉദ്യോഗസ്ഥർ
അവഗാഡ്രോ സംഖ്യ

ഒരു പദാർത്ഥത്തിന്റെ ഒരു മോളിൽ അടങ്ങിയിരിക്കുന്ന കണികകളുടെ എണ്ണത്തെ സൂചിപ്പിക്കുന്നതിനു ഉപയോഗിക്കുന്ന സംഖ്യ അവഗാഡ്രോ സംഖ്യ എന്ന് അറിയപ്പെടുന്നു.
എസ്. ഐ. ഏകകത്തിൽ ഇതിന്റെ വില 6.02214×1023 ആണ് .
## ചരിത്രം
അവഗാഡ്രോ സംഖ്യ,പത്തൊൻപതാം നൂറ്റാണ്ടിൽ ജീവിച്ചിരുന്ന അമീദിയൊ അവഗാഡ്രോ എന്ന ശാസ്ത്രജ്ഞന്റെ പേരിലാണ് അറിയപ്പെടുന്നത്. അദ്ദേഹമാണ് 1811 ൽ അവഗാഡ്രോ നിയമം അവതരിപ്പിച്ചത്. ഫ്രെഞ്ച് ശാസ്ത്രജ്നായ ജീൻ പെറിൻ 1909 ൽ അവഗാഡ്രോ സംഖ്യ കണ്ടുപിടിക്കുകയും അമീദിയൊ അവഗാഡ്രോയുടെ ബഹുമാനാർത്ഥം നാമകരണം ചെയ്യുകയും ചെയ്തു. വ്യത്യസ്ത രീതികളിലൂടെ അവഗാഡ്രോ സംഖ്യ നിർണ്ണയിക്കുന്നതിനുള്ള പഠനങ്ങൾക്ക് ജീൻ പെറിൻ 1926 ലെ ഭൗതിക ശാസ്ത്രത്തിലെ നോബേൽ സമ്മാനത്തിന് അർഹനായി.

വർഗ്ഗം:രസതന്ത്രത്തിലെ സ്ഥിരാങ്കങ്ങൾ
മെമ്മറീസ്

മൈ ബോസിനു ശേഷം ജിത്തു ജോസഫ് സംവിധാനം ചെയ്ത സസ്പെൻസ് ത്രില്ലർ ചിത്രമാണ് **മെമ്മറീസ്**. പൃഥ്വിരാജ്, മേഘ്ന രാജ്, നെടുമുടി വേണു, മിയ, വിജയരാഘവൻ, സുരേഷ് കൃഷ്ണ, മധുപാൽ എന്നിവരാണ് പ്രധാന കഥാപാത്രങ്ങളെ അവതരിപ്പിച്ചത്. പൃഥ്വിരാജ് ഒരു പോലീസ് വേഷത്തിലാണ് എത്തുന്നത്. അനന്ത വിഷന്റെ ബാനറിൽ പി.കെ.മുരളീധരൻ, ശാന്ത മുരളി എന്നിവരാണ് ചിത്രം നിർമ്മിച്ചത്. സെജോ ജോൺ സംഗീതവും സുജിത്ത് വാസുദേവ് ഛായാഗ്രഹണവും നിർവഹിച്ചു. കൊറിയൻ ചിത്രമായ  *മെമ്മറീസ് ഓഫ് മർഡേഴ്സ്* എന്ന കൊറിയൻ ചലച്ചിത്രത്തിലെ ചില ആശയങ്ങൾ ഈ ചിത്രത്തിൽ ഉപയോഗിച്ചിട്ടുണ്ട്.

## അഭിനേതാക്കൾ
*പൃഥ്വിരാജ് .. സാം അലെക്സ്
*മേഘന രാജ് .. റ്റീന
*രാഹുൽ മാധവ് .. സഞ്ജു
*മിയ ജോർജ്ജ് .. വർഷ
*വിജയരാഘവൻ .. അരവിന്ദാക്ഷമേനോൻ
*സുരേഷ് കൃഷ്ണ .. എസ്.പി വിനോദ് കൃഷ്ണ
*ശ്രീജിത്ത് രവി.. ആന്റണി
*ശ്രീകുമാർ .. പീറ്റർ/ആനന്ദ്
*  ബൈജു വി.കെ .. സുരേഷ
* ബാലാജി .. സോമശേഖരൻ
*നെടുമുടി വേണു.. ഫാദർ ജോൺ
*ഇർഷാദ് .. ഐസക്ക്
*പ്രവീണ .. പാർവതി
*കോഴിക്കോട് നാരായണൻ നായർ .. കൃഷ്ണപിള്ള 
*മധുപാൽ .. ഡോക്ടർ സുകുമാരൻ നായർ
*ജിജോയ് .. ഡോക്ടർ
*വനിത കൃഷ്ണചന്ദ്രൻ .. സാമിന്റെ അമ്മ മേരികുട്ടി
*ദീപ .. ലക്ഷ്മി

## അവലംബം

വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജിത്തു ജോസഫ് സം‌വിധാനം ചെയ്ത ചലച്ചിത്രങ്ങൾ
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
വാഴനാര്‌

വാഴയുടെ പോളയോട് ചേർന്നുള്ള ഉണങ്ങിയ നാര്. വാഴപ്പോളകൾ കീറി ഉണക്കിയും **വാഴനാര്** തയ്യാറാക്കുന്നു.

## ഉണ്ടാക്കുന്ന രീതി
ആദ്യപടിയായി നാര്‌ വേർതിരിച്ചെടുക്കുന്നു. ഒന്നോ രണ്ടോ പുറം പോളകൾ നീക്കം ചെയ്ത് ബാക്കിയുള്ള പോളകൾ ഇളക്കി ഏകദേശം അര മീറ്റർ നീളത്തിൽ മുറിച്ച്; ഇരുമ്പുകൊണ്ട് നിർമ്മിച്ച പ്രത്യേകതരം ആയുധം കൊണ്ട്  ബലമായി ചീകി നാര്‌ വേർപെടുത്തി എടുക്കുന്നു. പോളകളുടെ അകവശമാണ്‌ ഇത്തരത്തിൽ ചീകുന്നത്.  ഇങ്ങനെ വേർതിരിച്ച് എടുത്തിരിക്കുന്ന നാരുകൾ തണലത്ത് നിരത്തി ഉണക്കി സൂക്ഷിക്കുന്നു. 

കയറിനെപ്പോലെ വാഴനാരിലും നിറം പിടിപ്പിക്കാം. ഒരു കിലോ നാരിൽ ഏകദേശം 25 ഗ്രാം മുതൽ 30 ഗ്രാം വരെ നിറം വേണ്ടിവരും. നാര്‌ നിറം ചേർക്കുന്നതിന്‌ രണ്ട് മണിക്കൂർ മുൻപ് വെള്ളത്തിലിട്ടു വയ്ക്കുന്നു. അതിനുശേഷം വെള്ളത്തിൽ നിന്നും എടുത്ത്; നാര്‌ മുങ്ങിക്കിടക്കാൻ പാകത്തിൽ നിറം ചേർത്ത വെള്ളത്തിൽ ഇട്ടു രണ്ടു മണിക്കൂർ ചൂടാക്കുന്നു. അതിൽ നിന്നും പുറത്തെടുത്ത് വീണ്ടും വെള്ളത്തിൽ കഴുകി തണലത്ത് ഉണക്കാൻ ഇടുന്നു. 

വാഴനാര്‌ സംസ്കരണത്തിന്‌ പരിശീലനം തൃശ്ശൂരിലെ കണ്ണാറ വാഴ ഗവേഷണകേന്ദ്രത്തിലും ഖാദി ആൻഡ് വില്ലേജ് ഇൻഡസ്റ്റ്റീസിലും നൽകപ്പെടുന്നുണ്ട്.

## ഉപയോഗങ്ങൾ
താൽകാലിക ആവശ്യങ്ങളിൽ കയറിനു പകരം വാഴനാരുപയോഗിക്കാറുണ്ട്. വാഴനാര്‌ ഉപയോഗിച്ച് ബാഗുകൾ, തടുക്കുകൾ, അലങ്കാര വസ്തുക്കൾ, ഉടുപ്പുകൾ എന്നിവ വരെ ഉണ്ടാക്കുന്നുണ്ട്.

ക്ഷേത്രങ്ങളിൽ മാല കെട്ടാനും വാഴനാര്‌ ഉപയോഗിക്കാറുണ്ട്.

## അവലംബം

വർഗ്ഗം:വാഴ
വർഗ്ഗം:നാരുകൾ